Ajoneuvojen massat ja mitat | Kuntaliitto.fi\nHallituksen liikenne- ja viestintäpoliittinen ministerityöryhmä esitti 7.11.2012, että raskaan liikenteen enimmäismassoja ja -mittoja korotetaan. Valtioneuvosto hyväksyi korotukset 6.6.2013 antamassaan asetuksessa. Uudistuksella haetaan kokonaisuudessaan toteutettuna logistisia säästöjä raskaille maantiekuljetuksille.\nMuutoksen tavoitteena olevien kuljetushyötyjen aikaansaaminen edellyttää, että tie- ja katuverkko sekä yksityistiet mahdollistavat mahdollisimman laajasti painoltaan ja korkeudeltaan asetuksen mukaiset nykyistä suuremmat kuormat.\nAjoneuvon suurin sallittu korkeus nousee uuden asetuksen myötä 4,2 metristä 4,4 metriin ja massa 60 tonnista 76 tonniin. Viiden vuoden siirtymäaikana sallitaan tämänhetkiselle kalustolle nykyistä suuremmat kuormat.\nRaskaiden ajoneuvoyhdistelmien suurin sallittu kokonaispaino on tällä hetkellä 60 tonnia. Säädökset sisältävät paljon painorajoja erilaisille akselivaihtoehdoille. Nykyiset säännökset ovat olleet voimassa vuodesta 1992. Suurin sallittu korkeus on 4,2 m. Kuitenkin autojenkulje-tusajoneuvojen suurin sallittu korkeus on 4,4 m.\nAsetustekstit on kokonaisuudessaan liitteenä.\nTie- ja katuverkolla on aluksi runsaasti sellaisia kohtia, joissa joudutaan rajoittamaan uusien ajoneuvojen liikennöintiä kantavuuden tai alikulkukorkeuksien vuoksi. Kunnat voivat poistaa rajoituksia omien investointiohjelmien sallimissa rajoissa. Kuntaliitto on arvioinut, että asetuk-sen mukaisilla ajoneuvoilla voidaan katuverkolla pääsääntöisesti ajaa 10…20 vuoden päästä.\nTiestön ja katujen kunnon mahdollinen heikkeneminen lisää koko liikenteen ajokustannuksia. Liikenneverkkojen kunnossapitokustannukset kasvavat. Suuremmat ajoneuvoyhdistelmät saattavat merkitä erityisesti talvikeleillä lisääntyvää turvallisuusriskiä ja toimivuusongelmia esimerkiksi ylämäissä.\nElinkeinoelämän Keskusliiton arvioiden mukaan ehdotetut muutokset laskisivat Suomessa vuotuisia kuljetuskustannuksia 155 – 255 M€. Arvioiden mukaan kuljetusintensiivisen elinkeinoelämän kilpailukyky paranee.\nLiikenteessä olevien täysimittaisten ajoneuvoyhdistelmien määrä vähenee teoreettisesti noin 10 %, jos kuljetettava materiaalimäärä pysyy nykyisenä. Ei ole tarkkaa tietoa, kuinka suuri osa yhdistelmistä tulee siirtymään täysimittaisiin uusiin massoihin.\nKatuverkolla tulee nykyisten painorajoitettujen siltojen lisäksi olemaan vähintään 80 -120 siltaa, joille tulee jonkinasteinen painorajoitus. Kuntien tulee tehdä tarkemmat arviot, joiden pe-usteella painorajoitettavaksi tulevat kohteet nimetään. Lisäksi katuverkolla tulee arvioitavaksi ajoneuvon korkeuden noston vaikutukset.\nKunnat tukevat ja ylläpitävät myös merkittävissä määrin yksityisteitä. Vaikka kuntien kustannukset välittömästi eivät kasvaisikaan yksityisteillä, niiden tuen tarve tullee kasvamaan entisestään, jos niillä liikennöidään nykyistä vielä isommilla kuormilla.\nEnsimmäisen vaiheen toimenpiteet\nLokakuuhun 2013 mennessä tuli toteuttaa ensisijaisesti turvallisuuden edellyttämät liikenteen rajoituksia koskevat toimenpiteet. Rajoitusmerkeillä on merkittävä kaikki ne sillat , joissa on esitettyä alemmat alikulkukorkeudet tai siltojen kantavuus ei ole riittävää. Koska asetuksen voimaantulolle ei annettu lisäaikaa, kuntien tulee asettaa rajoitukset myös kaikkiin arvioimattomiin tai epäselviin kohteisiin turvallisuuden vuoksi.\nKäytettäväksi tulevat lähinnä kielto- ja rajoitusmerkit Tieliikenneasetuksen nrot. 342-347. On huomattava, että ns. trippeliakselirajoitusmerkkiä ei ole asetuksessa, vaan se tulee tehdä lisäkilvellä.\n”Liikennemerkkien käyttö kaduilla” - opas kertoo merkkien sijoittamisesta. Opas löytyy sekä painettuna raporttina että pdf-versiona Kuntaliiton verkkokaupasta Etusivu >> Tuotteet ja tie-topankki >> Verkkokauppa >> Liikennemerkkien käyttö kaduilla\nSiltoja voidaan riskiluokitella alustavasti, jos sillassa ei ole vaurioita ja ne ovat suunnittelu Liikenneviraston (ent. Tiehallinto, Tielaitos, TVL) sillansuunnitteluohjeiden mukaisesti:\nMikäli silta on suunniteltu ennen vuotta 1965, se on riskikohde.\nMikäli silta on suunniteltu vuoden 1965 jälkeen ja se on huonokuntoinen, se on riskikohde.\nMikäli silta on suunniteltu vuoden 1965 jälkeen ja se on suunniteltu muilla suunnittelukuormilla kuin Ak1, Ek1 tai Ak1, Ek2 tai Lk1, Ek1 tai Lk1, Ek2 tai LM-kuorma, se on riskikohde.\nKaikki pyöreästä puutavarasta rakennetut sillat, erityisesti puupaalutuilla olevat, ovat riskikohteita.\nHuom. Mikäli sillat on mitoitettu kunnan omien sillansuunnitteluohjeiden mukaisesti, alustavaa riskiluokittelua ei voida soveltaa.\nAlustavalla riskiluokittelulla ei voi tehdä johtopäätelmiä, vaan kantavuusarvioinnit ja erilaiset analyysit on syytä toteuttaa silta-asiantuntijan toimesta esim. konsultilla, jos riittävää omaa osaamista ei ole. Arvioinneissa on syytä käydä läpi kaikki sillat esim. vanhimmista kohteista alkaen. Arvioinneissa tulee käyttää uusien massojen mukaisia kuormakaavioita ja huomioida mm. siltojen nykyinen kunto. Kantavuusarvioita tehtäessä tulee huomioida siirtymäajan säännökset, koska ne kasvattavat hieman myös telipainoja.\nMyös kuntien vaarallisten aineiden kuljetusreiteillä olevien siltojen kantavuudet tulee tarkastella, koska ehdotuksessa on esitetty VAK-kuljetuksien kokonaismassan nostoa 60t -> 68t. On mahdollista, että reittejä joudutaan suunnittelemaan uudestaan.Kunnat voivat käyttää näiden konsulttien asiantuntemusta esim. kantavuusarvioinneissa ja erilaisissa analyyseissä, jos omaa osaamista ei ole. Tarvittaessa yhteistyökysymyksissä voi verkottua myös alueellisten ELY-keskusten silta-asiantuntijoiden kanssa.\nKatujen painorajoitukset ovat täysin mahdollisia pysyvästi tai ainakin kevätaikaan. Kuntien osoittamat nykyiset erikoiskuljetusreitit voisivat olla sellaisia, joiden katujen kantavuus lähtökohtaisesti voidaan arvioida olevan riittävä.\nKatujen kantavuuden lisäksi tulee huomioida vesihuollon ja energiahuollon rakenteiden kestävyys. Erityisen riskialttiina pidämme vanhoja verkostorakenteita. Katurakenteiden kestävyys on erityisesti koetuksella niillä alueilla, joita ei ole peruskorjattu tai niihin on suoritettu ns. jälkiasennuksena erilaisia verkostoja. Eikä yleensä kuntien alempiasteista katuverkkoa ole mitoitettu näin raskaille ajoneuvoille.\nRajoitusmerkein voidaan rajoittaa myös suurempia katuverkkoalueita, mikäli esimerkiksi vanhat vesihuolto- tai kaukolämpöverkostot sitä edellyttävät. Rajoitukset tulee asettaa silloin kaikille rajoitettavan alueen sisääntuloreiteille. Mahdollisista ongelmakohteista tulee käynnistää keskustelut vesi- ja energiahuollon edustajien kanssa mahdollisimman pikaisesti.\nMuutoin kadunrakenteisiin kuten päällysteisiin tehtävät toimet toteutetaan katujen kunnon kehityksen perusteella. Kuntokehityksessä tulee seurata erityisesti lisäpainon aiheuttamia rakenteellisia vaurioita ja reagoida niihin.\nKunnat voivat myöhemmin käynnistää alustavat ja valmistelevat tehtävät hankalimpien rajoitusten purkamiseksi rahoituksen puitteissa.\nNykyistä kookkaammille ajoneuvoille tietyt talvikelit lisäävät turvallisuusriskiä ja ongelmia ylämäissä. Talvikunnossapidon tasoa voi olla tarve paikoin tehostaa.\nYhteistyö Liikenneviraston ja ELY-keskusten kanssa\nLiikenne- ja viestintäministeriö on kirjoittanut tiedotteessaan (6.6.2013), että strategisesti tärkeät kuljetusreitit arvioidaan yhteistyössä Liikenneviraston, kuntien, ELY- keskusten ja elinkeinoelämän kanssa. Valtion, varsinkin alempi asteisella, maantieverkolla tulee olemaan myös merkittävä määrä rajoitettavia siltoja. Kun maantieyhteyksiä arvioidaan, tulee keskusteluja käydä myös kuntien kanssa. On hyvä huomioida, että asetuksen perusteluteksteissä on maininta, että kunnille ei liikennemerkintöjen lisäksi synny muuta velvollisuutta. Yhdessä Liikenneviraston kanssa on tarpeen tarkistaa myös katuverkossa olevien rautateiden tasoristeyksien tilanne.\nMaanteillä näiden uusien raskaiden ajoneuvojen käytössä on yleensä kyse pidemmän matkan yhteyksistä. Kunnissa tulee kuitenkin ottaa huomioon, että asetuksen astuessa voimaan, esi-merkiksi paikallisissa kiviainesten tai muussa rakentamiseen liittyvissä kuljetuksissa voidaan käyttää uusia mitoituksia.\nLiikenneviraston käyttämien suunnittelutoimistojen listalle\nLiikenneviraston hyväksymien sillantarkastajien listalle\nVN:n asetus ajoneuvojen käytöstä tiellä annetun valtioneuvoston aeutuksen muuttamsesta 29.5.2013\nLVM:n asetus autojen ja perävaunujen rakenteesta ja varusteista annetun liikenne- ja viestintäminsteriön aseutuksen liitteen 8 muuttamisesta\nLVM:n asetus autojen ja perävaunujen rakenteesta ja varusteista annetuksen asetuksen liitteen 8 muuttamisesta 22.5.2013 (perustelumuistio)


Uniikki Ommel By KaiSan: 2015\nKunnon emäntähän kuluttaa sunnuntaipäivää autotallissa rakentamalla rekvisiittaa myyntipöytään. Trukinlavankauluksista voi valmistaa vaikka tällaisen minihyllyn. Eihän tämä kummoinen ole, vaan idean tullessa se on suoritettava. Toinen ajatus oli lasisella hyllyllyllyllä, mutta kun tähän paniikkiin, ei sellaista ehtinyt toteuttaa näin pyhäpäivänä.\nYllättävän suoraan sain katkottua laudan päät käsisahalla ja poratessani reikiä ruuveille(jottei ruuvit halkaise laudan päätyä) tein ihanan löydön isännän tarvikesalkkuun. Siellä oli mm. magneettikärki(teränpidin) useine kärkineen, eri materiaaleille poranteriä ja senkkausterä!\nEhdin poratessani kaivata senkkausterää,\nja ajattelinkin, että pitää porata reikä suuremmaksi alkuun, jotta ruuvin kannan saa upotettua, vaan siellä minisalkussahan olikin sellainen. Aivan mahtavan upeaaa. Happy ME!\nSenkkausteriä. Kuvan terät eivät liity tapaukseen.\nPienet oksankolothan minua ei haittaa, sillä niihinhän voi laittaa jotain vaikka roikkumaan. Ja vieläpä kun ne maalaa nätiksi, niin voisi luulla, että ne on hyllyn ikkunoita! ;)\nSuunnittelin pienempää hyllyä tämän kaveriksi, vaan aika ja kiinnostus jo väheni, joten jätin sen tekemättä. Sain edes yhden hyllyn valmiiksi sillä\nKäsityömyymälä Ellit ja Eelit aukaisee ovensa Ylivieskassa 22.10-21.12.2015\nväliseksi ajaksi ja sinnehän tuon hyllyn pitäisi joutaa.\nLähettänyt Kaisa Sankala klo 9.06 Ei kommentteja:


Eduskuntavaalit- miten saadaan nuoret aktivoitumaan? - Hygezine.fi\nSunnuntaina 14.4. on taas aika viralliselle vaalipäivälle. Osa on varmasti käynytkin jo äänestämässä ennakkoon, mutta joitakin teistä asia saattaa vielä mietityttää ja osalle olla vasta tulevaisuudessa ajankohtainen pohdinta. Mietin tänään, miten nuoria kannustetaan tänä päivänä äänestämään ja miten koko vaaleista on tehty nuorille helpommin lähestyttävät.\nEnsimmäisenä esimerkkinä tulee mieleen Yle Kioskin uusi vaalibotti, joka on suunnattu pääosin 18-29-vuotiaille käyttäjille, jotka äänestävät ensimmäisiä kertoja. Vaalibotti on tehty chat-muotoiseksi puhekieliseksi ”keskusteluksi” ja näin eroaakin kaikista muista vaalikoneista radikaalisti. Vaalibotti käsittelee pääosin teemoja, jotka kiinnostavat nuoria, kuten; ilmastonmuutos, yhdenvertaisuus, koulutus, maahanmuutto ja päihteet. Teemat on valittu yhteistyössä Sitran ja All Youth hankkeen kanssa ja perustuvat laajoihin tutkimuksiin. Vaalibotti kertoo sinulle ”keskustelun” aikana erilaisia väittämiä ja antaa näistä väittämistä tietoa eri tavoin. Chattiin on lisätty mm. lyhyitä faktoja viestien muodossa mm. metsien hakkaamisesta, videoita esim. ilmaston lämpenemisestä, translain uudistamisesta, perustulosta. Bottia on höystetty myös muutamilla meemeillä mielenkiinnon ylläpitämiseksi täyttämisen aikana. Puolessa välissä vaalibottia, se on mahdollista keskeyttää ja nähdä ketä ehdokkaista on vastannut kysymyksiin samalla tavalla kuin sinäkin. Botin lopussa kysytään vielä, haluatko vastata muutamiin arvokysymyksiin ja selitetään minkä takia tällaisia kysymyksiä on edes lisätty.\nTästä vaalibotista on ollut paljon spekulaatioita sen johdattelevuudesta, tähän Yle Kioskin vastaava tuottaja Nora Kajantie vastaa näin: ” Videoiden tai niitä seuraavien väitteiden tarkoitus ei ole ohjata vaalibottia käyttäviä vastaamaan väitteisiin tietyllä tavalla vaan niiden avulla annetaan lisätietoa aiheesta. Vastaaja voi selkeästi olla väitteen kanssa myös täysin eri mieltä tai yksittäiseen väitteeseen vastaamisen voi halutessaan ohittaa kokonaan. Myös videot on mahdollista ohittaa mennäkseen eteenpäin vaalibotissa. Ylen tavoite on, että nuoret kokevat vaalit itselleen merkityksellisiksi ja löytävät itselleen sopivan ehdokkaan, jota äänestää. Lähdemme siitä, että nuoret aikuiset ovat fiksuja ja osaavat muodostaa mielipiteensä itse.” ( https://yle.fi/aihe/artikkeli/2019/03/29/yle-vastaa-kioskin-vaalibotilla-ei-johdatella-nuoria ) Vaalikoneita kannattaakin tehdä useita, koska tulokset ovat erilaisia ja väittämät saattavat muuttua vaalikoneesta riippuen, mutta tästä vaalibotista sain ainakin itselleni motivaation alkuun. Linkki vaalibottiin: https://vaalibotti.yle.fi/\nSuurin osa nuorten innostajista on varmaankin myös some vaikuttajia. Moni somessa paljon sisältöä tuottava onkin lisännyt kuvia, videoita ja kirjoituksia eduskuntavaaleihin liittyen ja muistuttanut näissä kaikkia ihmisiä myös käyttämään äänensä. Osa ehdokkaista on myös ymmärtänyt ottaa nuoret huomioon mainostuksissaan ja lisänneet lyhyitä, ytimekkäitä ja jopa huvittavia esittelyjä itsestään. Aleksi Rantamaa, paremmin mentaalisavukkeena tunnettu tubettaja sanoi videossaan mielestäni hyvin: ”Sun äänelläs on yhtä iso merkitys kuin tasavallan presidentin äänellä!” ( https://www.youtube.com/watch?v=_uDCZVElbdE )\nJenna/ Hyvinkään Nuorisopalvelut


Vuokrasopimukset IFRS-tilinpäätöksissä: IFRS 16 -standardin vaikutus Pohjoismaissa\nPitkäkoski, Jenna (2020-04-16)\nUusi kansainvälinen vuokrasopimuksia koskeva tilinpäätösstandardi julkaistiin vuonna 2016, ja sen käyttöönotto oli aloitettava viimeistään 1.1.2019. Standardin muutoksen taustalla olivat edellisessä vuokrasopimusstandardissa ilmenneet heikkoudet. Suurimmaksi heikkoudeksi todettiin standardiin sisältynyt luokitteluperuste, jonka mukaan pitkäaikaiset vuokrasopimukset luokiteltiin joko taseessa tai taseen ulkopuolella raportoitaviin eriin. Useat tutkijat havaitsivat, että yhtiöiden keskuudessa levisi tapa solmia pitkäaikaiset vuokrasopimukset siten, että ne oli mahdollista kirjata taseen ulkopuolelle. Tämän myötä yhtiöt esittivät tilinpäätöksissään todellista pienempiä velka- ja varallisuuseriä sekä vastaavasti todellista suurempia tilikausien voittoja. Standardin säätäjän mukaan vuokrasopimusstandardi ei täyttänyt yhtiöiden taloudellisen aseman läpinäkyvyyden kriteeriä ja oli epäluotettava.\nTässä tutkielmassa tutkittiin, millaisia vaikutuksia uudella vuokrasopimusstandardilla oli pohjoismaisiin pörssiyhtiöihin. Tutkielman teoriaosassa pohdittiin ensin vuokrasopimusten liiketoiminnallista merkitystä, jonka jälkeen siirryttiin tutkimaan vuokrasopimusten esittämistä kansainvälisiä tilinpäätösstandardeja soveltavien yhtiöiden tilinpäätöksissä. Tutkielman tutkimusosassa selvitettiin, miten velkaantuneisuutta ja kannattavuutta mittaavat tunnusluvut muuttuivat pohjoismaisissa yhtiöissä uuden vuokrasopimusstandardin myötä, ja oliko yhtiön toimialalla merkitystä muutosten suuruuteen. Aineistona käytettiin Helsingin, Tukholman ja Oslon pörssiin listattujen yhtiöiden tilinpäätöksiä vuodelta 2018. Tunnuslukujen muutoksia tutkittiin Wilcoxonin erotusten rankitestillä ja toimialojen välisiä eroja Kruskal-Wallisin H-testillä.\nTutkimustulosten mukaan tunnusluvut muuttuivat tilastollisesti merkitsevästi uuden vuokrasopimusstandardin käyttöönoton myötä. Velkaantuneisuus kasvoi Pohjoismaissa tutkimuksen mukaan keskimäärin 51 prosenttia ja kannattavuus heikkeni keskimäärin 11 prosenttia. Tunnusluvuissa tapahtuneet muutokset olivat Pohjoismaissa keskimäärin suurempia kuin koko Euroopassa keskimäärin, mutta erojen oletettiin johtuvan tutkimuksen pienestä aineistosta ja erojen maiden välillä olevan tosiasiallisesti pienempiä, erityisesti velkaantuneisuutta kuvaavassa tunnusluvussa. Tutkimuksessa havaittiin myös, että erot toimialojen välillä olivat tilastollisesti merkitseviä. Eniten standardimuutos vaikutti Pohjoismaissa kulutustavaroiden ja -palveluiden toimialalla, vähiten puolestaan yleishyödyllisten palveluiden toimialalla. Toimialojen eroissa havaittiin samansuuntaisuus aiempien tutkimustulosten kanssa.\nTämän tutkielman ja aikaisempien tutkimusten tuloksista voidaan todeta uuden vuokrasopimusstandardin vaikuttavan vuokralle ottaja yhtiön taloudellisiin tunnuslukuihin merkittävästi, mutta erojen toimialojen välillä vaihtelevan olennaisesti.


Zigazig ha - Murskaavaa - Vuodatus.net\nSunnuntai. Aamulla, kahvittelun ja radionkuuntelun jälkeen, lähdin ihan oikealle sunnuntaikävelylle, kun oli taas niin perhanan kaunis ilma, ettei enää kehdannut kököttää sisällä. Sauvakävelevän eläkeläisväestön keskellä olin ehkä aavistuksen verran erottuva hahmo, siis noin ulkoisesti, sisäisestihän mä olen ihan mummo ja sitäpaitsi mulla oli pitkät kalsarit jalassa. Ekaa kertaa tälle talvelle muuten! Oli niin perushyvä meininki, aurinkoa ja narskuvaa lunta ja lähiön katuja kauniissa 90 asteen kulmissa. Kävellessä tulee aina hirveästi mieleen asioita, mutta nyt en muista niistä yhtäkään. Höh. Ne olivat hienoja ajatuksia, uskokaa. Pitkät kalsarit kutittavat, jos niihin ei ole tottunut.\nAurinkoenergian voimin saatoin loppuun pari koulujuttua, jotka tein käytännössä valmiiksi eilen, mutta hermo ei vain riittänyt lähettämiseen. Se on kumma juttu tuo mieli. Yhdestä asiasta saatan olla peräjälkeen tuhatta eri mieltä ja paineita nykäisen ihan vääristä seikoista. Ja sitten jauhan ja jahkaan ja ihmiset kyllästyvät ja itsekin kyllästyn ja yhtäkkiä olen ihan loppu. Jonkun pienen asian takia! No, söin itsetekoista jämäpitsaa ja join yhden vaaleanpunaisen siiderin ja nukuin hyvät yöunet ja asiat olivat taas paljon paremmin. Paitsi että äsken katsoin jotain tv-ohjelmia, jotka saivatkin minut yllättäen pieneksi itkua tihrustavaksi tutisevaksi kasaksi. Onhan tässä tietysti jo hyvän aikaa mentykin suht järjellisesti. Kesken itkukohtauksen sitä huomaa ajatella, kuinka järjetöntä se on, ja sitten naurattaa, ja sitten räkä valuu ja henki loppuu ja oikeasti, saa olla hyvin onnellinen että asuu ja viettää sunnuntai-iltapäiviään yksin. Ei oo nättiä, sanon. Tyttömäiset tunteenpurkaukset hupsuille asioille on tietysti ihan kivoja, mut saakeli, kun niistä tulee päänsärky ja voimaton olo. Jämäpitsaa on vielä, mutta vaaleanpunaiset siiderit loppuivat jo.\nKun kerran sunnuntaita on vielä kaiken tämän dramaattisen tapahtumapaljoudenkin jälkeen hyvin jäljellä, seuraava projektini olisi ripata lapsuusaikojen suosikkilevyjä iTunesiin. Kyllä, se aika on tullut nyt. Mun on ihan pakko saada kuunnella koulumatkoilla Spice Girlsiä.\nEnsi viikonlopuksi voisin taas koittaa hakeutua ihmisolioiden seuraan. Haha.\nLähettänyt: murska - 1.3.2009 klo 19.06


Jääkarhun pakkopaasto pahenee - Voima\nJulkaistu helmikuu 28, 2011 5:48 pm\nJääkarhun pakkopaasto pahenee\nHudsoninlahdella elää maailman eteläisin jääkarhupopulaatio. Vuosikymmen sitten siellä oli vielä noin 1 200 jääkarhua, nykyisin vain 900.\nAlbertan yliopiston tutkijat ovat alkaneet selvittää yksityiskohtaisesti, miten jääkarhun lisääntymismenestys on riippuvainen lahden jääoloista. Näyttää siltä, että merijään väheneminen uhkaa koko Hudsoninlahden jääkarhukannan olemassaoloa.\nHudsoninlahti on jäässä noin kahdeksan kuukautta vuodesta. Sinä aikana jääkarhut saalistavat pääasiassa hylkeitä merijäältä käsin. Kun jää sulaa kesällä, karhujen on pakko siirtyä lahden rannoille.\nMaalla on kuitenkin tarjolla hyvin niukasti jääkarhuille sopivaa ravintoa. Tämä johtaa käytännössä siihen, että jääkarhunaaraat joutuvat lisääntymään omassa kehossaan olevan vararavinnon turvin.\nKantavat naaraat kaivavat poikaspesän lokakuussa, ja synnyttävät siellä sitten yhdestä kolmeen pentua, joiden kanssa ne lähtevät pesästä helmi–maaliskuussa. Pesässäoloaikana naaraat eivät pääse lainkaan ravinnonhakuun, joten niiden paasto venyy kuukausien mittaiseksi. Paljon riippuu nyt siitä, miten naaraat saivat kerättyä vararavintoa edellisenä talvena.\nHudsoninlahden jäässäoloajan pituus on sen kannalta olennaista.\nOlot Hudsoninlahdella ovat normaalistikin ankarat. Tutkijat arvioivat, että 1990-luvun alkupuolella, kun lahden jääolot olivat vielä ennallaan, noin 28 prosenttia lähtisen Hudsoninlahden tiineenä olleista jääkarhunaaraista ei lopulta onnistunutkaan lisääntymisessään, koska ei löytänyt riittävästi ravintoa.\nJos Hudsoninlahden jäät lähtevät keväällä kuukautta aiemmin kuin 1990-luvun alkupuolella, tietokonemalli ennustaa että jopa 40–73 prosenttia naaraista epäonnistuu lisääntymisessä.\nJa jos jäät lähtevät kahta kuukautta aiemmin, 55–100 prosenttia epäonnistuu.\nSamalla myös poikueiden keskimääräinen koko pienenee, eli kaksosia ja kolmosia syntyy vähemmän kuin ennen.\nLäntisellä Hudsoninlahdella tehdyt havainnot tukevat näitä tutkijoiden mallinnustuloksia.\nJos jääkarhun pennut syntyisivät aikaisemmin, naaraalla olisi takanaan lyhyempi paastojakso ja se voisi ehkä synnyttää isomman pentueen. Jääkarhun lisääntyminen on kuitenkin ajoittunut siten, että emo pentuineen lähtee pesästä ja siirtyy meren jäälle sellaiseen aikaan, kun hylkeitä on kaikkein parhaiten saatavilla ravinnoksi. Jos pesästälähtö tapahtuisi vähemmän suotuisaan aikaan, pentujen kuolleisuus voisi olla nykyistä suurempi pesästälähdön jälkeen.\nEi tiedetä, voisiko jääkarhunaaras parantaa lisääntymiskuntoaan sillä, että se ei edes yrittäisi lisääntyä joka vuosi vaan keskittyisi ravitsemaan vain itseään. Vaikka naaras saisikin syötyä itsensä hyvään kuntoon, pidentynyt lisääntymiskertojen väli saattaisi silti mitätöidä yksittäisestä onnistuneesta lisääntymiskaudesta kertyneen hyödyn.\nHeikentyneet ravinnonhankintamahdollisuudet ovat jääkarhujen kannalta suurin ilmastonmuutokseen liittyvä huolenaihe. Tutkijat arvioivat, että sama mikä on tapahtumassa Hudsoninlahden jääkarhuille voi tapahtua muillekin jääkarhupopulaatioille, joiden vuosirytmiin kuuluu saalistuskausi merijäällä ja paastokausi maalla. Yli kolmasosa koko maailman jääkarhuista kuuluu siihen joukkoon.\nKirjoitus on julkaistu Fifin Sääasema-blogissa 16. helmikuuta.\nHudsoninlahdella elää maailman eteläisin jääkarhupopulaatio. Vuosikymmen sitten siellä oli vielä noin 1 200 jääkarhua, nykyisin vain 900. Albertan yliopiston tutkijat…\nHudson jäätyy huonommin\nArktisen merijään ala kasvoi marraskuussa jokseenkin tavallisella nopeudella. Niukkajäisestä alkuasetelmasta johtuen jääala jäi kuitenkin kauas pitkän aikavälin keskiarvoista. Jään keskimääräinen…\nMikä vie kalat tilastoista?\nArktisen merijään ala jäi tammikuussa ennätyksellisen pieneksi. Jään keskimääräinen ala oli vain 13,55 miljoonaa neliökilometriä, mikä on 50 tuhatta neliökilometriä…\nArktisen merialueen jäätyminen eteni lokakuussa nopeasti, mikä on tyypillistä tähän aikaan vuodesta. Esimerkiksi Koillis- ja Luoteisväylä eivät ole enää auki.Ripeästä…\nEdellinen artikkeliPaskataide on hyvän hintaSeuraava artikkeliStalin hävisi lahtaamiskisan sittenkin


Tarjoilijavitsit - Suomi24 Keskustelut\nLue aiheen Tarjoilijavitsit keskusteluja. Katso, mitä muut ajattelevat, ja osallistu keskusteluun. Suomi24 - tuhansia aiheita.\nRullalla olevan maton oikaisu\n19.05.2022 11:24 Kodin niksit\n20.05.2022 15:51 Kirjeystävät - aikuiset\nKouvolassa mies Salen kassalla\n18.05.2022 00:22 Etsintäkuulutus\nOisko teillä jotain kauhutarinoita? Jotain lyhyitä siis....\nAmpiainen meni baariin ja tilasi oluen. Baarimikko sanoi: ai olutta, meillä on muuten sun niminen paukkukin täällä. Ai, no laita mulle sit yks ...\nVuosisadan lopulla Venäjän kansalainen nimeltä Ippol vin Hiace Volkswagen poltti renkaan. Vuonna 2004 hotellin henkilökunta työskenteli täällä. Niin r...\nKävin vaimon kanssa pirkanhovin teboililla, ja vitsi oli melkein täydellinen spede vitsi paitsi että myyjä ei vaihtanut puseroa. Tilasimme vaimon k...\nMITÄ RANSKALAINEN TARJOILIJA SANOI?\nBon ape tit. Kun ei muutakaan osannut....\nMIKÄ ON MAAILMAN PISIN RAVINTOLAN NIMI?\netsin miestä juttukaveriksi ja muuten\nHei olen 36 v kimma haluisin piristettä iltoihin jos ei päiviinkin.....\nPUDOITTE SINNE KUULOLAITTEENNE! TÄH?...\nMITÄ POTKUT SAANUT TARJOILIJA TEKEE?\nTulee asiakkaaksi siihen ravintolaan, josta hän sai potkut....\nSAAKO TÄSSÄ RAVINTOLASSA KILJUA?\nEtte, mutta kärisä ja maksaa saatte!...\nTAPAHTUI JAMAIKALLA (PERUSTUU BERTIN PÄIVÄKIRJAAN)\nIsä kysyi haluaako tarjoilija vaihtaa rahaa. Se halus. Mutta isä heilutti seteleitä niin näkyvästi, että hotellin johtaja huomasi koko jutun. Tarjoili...\nTARJOILIJA MIKSI TUOSSA ON NOIN PALJON\nVessapaperia? Joillakin se on vessapaperia, mutta toisille maailman pisin lautasliina. PS. Tätä vitsiä ei voi olla tajuamatta....\nlasin jättö ravintolan pöytään\nMies ravintolassa tunsi tarvetta WC:hen. pelkäsi jonkun juovan lasinsa tyhjäksi. Kirjoitti lapun lasinsa päälle. Olen sylkenyt lasiin. Palasi, joku ol...\ngameboy light hinta\ntarvittaisiin apua nyt niiltä jotka tietää paljon gameboy tuotteista. olisin myymässä gameboy light konsolia, mutten tiedä mihin hintaan....\nolipa kerran santeri paskanakki kun hän oli kerran kylällä hän pölli namu paloja ja makeisia kaupasta sit tuli fobba ja bebbu raiskas biggu santun si...\nTarjoilija saisinko sinut "pöytään"?\nTajuatteko?? Tais asiakas ihastua tarjoilijaan. Ja niin he pöydällä seksiä ....kaikki poistuivat....\nJALATON MIES TULEE RAVINTOLASN PYÖRÄTUOLILLA\nJa tilaa juomista. Kun mies antaa rahat tarjoilijalle, tämä huomauttaa: "mahtaa se olla jalattomana aika hankalaa, kun tarvitsee pyörätuolia melkein k...\nPaskin vitsi ikinä\nAsiakas : Minä olen aina oikeassa. ok,aika paska vitsi....\n24 tuntia tuottaa aidon taloudellisen tarjouksen\nMe esittelee parhaita tapoja saada todellinen lainaa ilman mitään ongelmia ja ilman luotto tulokset. Tämä yritys on luotettava ja on auttanut niin mon...\nTarjoilija, saisinko pimppiäsi?\nEt, mutta saat nyt korvapuustia....


Fixi neitsyys Nopsalla « Yksivaihde.net\nFixi neitsyys Nopsalla\nStarted 1 year ago by Fixiblasti\nTerve kaikille foorumin auskeille ja ethusiasteille.\nOlen tässä kivuliaassa uuden asian aloitusvaiheessa joten koittakaa kestää että pystyn pian myös ymmärtämään syvempää fixi jargonia : ) <3\nNyt koitti elämässä hetki elmässä että Fixin kasaisi vihdoin, sijaintina Helsinki.\nLöyty tällainen vanha Nopsa merkkinen pyörä.\nOlen lukenut sieltä täältä ja kaveri neuvoi yksivaihde.net:iin.\nKatsoin tubesta pari havainnollistavaa pintaraapaisu videota sekä lueskelin tätä foorumia siihen pisteeseen että käytännössä olisi jotain tehtävä ennen lisä kysymyksiä.\nIlmeisesti pyörä on 90-luvulta vaikka en tosiaan osaa arvioida. Vanhalta näyttää.\nValitsin pyörän rungon horisontaalisäädettävän takahaarukan takia kuten olen lukenut.\n"takahubi" on ilmaisesti Fauber koska fixi-infossa pohjoismaiset pyörät yleensä ovat.\nEi vielä auennut mitä tälle fauber tiedolla teen. Osaisiko joku valaista?\nKetjujen välistä en vieläkään ymmärrä mitään tai millaista pakettia olen nyt rakentamassa ja mitä muutoksia olen tekemässä seuraavaksi. Pitäis ymmärtää pyörää hieman enemmän.\nAloitin projektin riisumalla pirikellot, vaihteet. Irroitin pyörät akseleiltaan ja lokasuojat.\nOlisi mielekästä päästä hiekkapuhaltamaan runko puhtaaksi ruosteesta ja maalista.\nOnko kenelläkään tietoa missä tällaista voisi tehdä edullisesti ennekuin alan kyselemään muualta?\nOlisi kiva vaihtaa parempi satula, ehkä mukavamapi? Uudempi?\nRenkaat on kai sellaista tavaraa että niihin voisi sijoittaa uusiin, onko ne nykyään jotain umpi kumiakin vielä kaiken lisäksi? Entä vanteet?\nKuulema Helsingin Hacklabilla voisi tehdä hitsaus juttuja ja ties mitä värkätä kun ei kotioloissa ole mitään pajaa. Ilmeisesti takahubille ja kampien keskiölle tarvitsee tehdä jotain joka ei tosiaan vielä ole avautunut.\nSuuret kiitokset vastaaville jelppareille! <3\nLähetetty 8:46, 1.2.2018, 1 year sitten. # Login to Send PM\nFauberilla tarkoitetaan tuota keskiötä, eli johon kammet kiinnittyvät. Ongelma fauberien kanssa on, ettet saa vaihdettua keskiön akselin pituutta, eli täten eturattaan paikkaa optimaalisen ketjulinjan saavuttamiseksi, ilman kohtuuttomia kustannuksia ja vaivaa rungon arvoon ja ominaisuuksiin nähden. Näitä aloittelijoiden topicceja on monia täälläkin, joten suosittelen vielä kuohimaan foorumia esim. Haku-toiminnon avulla. Mutta lyhyesti sanottuna: helpommaalla ja halvemmalla pääset parempaan lopputulokseen kun etsit sellaisen lähtökohdan projektille jossa on ns. "normaali" kierteellinen keskiö.\nLähetetty 9:15, 1.2.2018, 1 year sitten. # Login to Send PM\nRayton - 9:15, 1.2.2018 »\nhelpommalla ja halvemmalla pääset parempaan lopputulokseen kun etsit sellaisen lähtökohdan projektille jossa on ns. "normaali" kierteellinen keskiö.\njep. kannattaa tutustua foorumin aktiiviseen myyntiosioon jossa on usein vaikka mitä apuvälinettä tarjolla neitsyydestä pääsemiseen:\nLähetetty 9:19, 1.2.2018, 1 year sitten. # Login to Send PM\nhyvä projekti! jos et jo lukenut, niin ota vielä fiksi-info haltuun.\nen nyt ehdi, mutta fauber-keskiöille löytyy oma topikkinsa, kuten monelle muullekin mainitsemallesi asialle. niistä löytyy paljon asiaakin.\nMutta fiksiksi tekemiseen tarvitset taakse mieluiten fiksikiekon, kun nyt tuo on jalkajarrullinen. Keskiön ja kammet voit pitää. Aloita hommat vikka puunaamalla kaikki mahdollisimman puhtaaksi, mutta älä ruiski liuottimia laakereihin.\nLähetetty 9:20, 1.2.2018, 1 year sitten. # Login to Send PM\nnollapostaan mutta harmi kun ei ollu finnsport tai commander..no lähteehän se neitsyys nopsaan tälläkin\nLähetetty 9:47, 1.2.2018, 1 year sitten. # Login to Send PM\nSieltä huomattavasti fiksumpi runko. Nopsasta saa kyllä mutta ei hyvää saati hienoa. Tekemisen ilosta voi tietty värkätä jos siltä tuntuu.\nLähetetty 10:09, 1.2.2018, 1 year sitten. # Login to Send PM\nCool, tällainen on monen ensimmäinen projekti ollut aikanaan. Fiksikiekko pitäisi tosiaan saada jostain ekana, ja sellaista voi kysellä vaikka foorumin ostoilmoitusosastolta tai esim. Helsingissä Hesarin Kumiluodista.\nSitten kun välitys on saatu kiinteäksi, tarvitset polkimet joihin saa varvaskoukut tai remmit. Fauberin ikävä puoli on tuo vanha 1/2" poljinkierre, joka on standardina vanhentunut eikä uusia osia meinaa saada. Helsingissä Kyläsaaren Uusix-verstaalta kannattaa kysellä. Tsekkaa fiksi-infosta minkä tyyppiset polkimet pitää olla. Ebaysta löytyy noita BMX-flättejä 1/2" poljinkierteellä (esim http://www.ebay.co.uk/itm/Well-Go-BMX-Flat-Platform-1-2-Axle-Steel-Bicycle-Pedals-Pair-Silver/401478067118)\nRenkaista on paljon mielipiteitä ja näkemyksiä. Homma on pitkälti makuasia, ja jos jotain näkemystä ei ole jo valmiiksi, niin kunnon pyöräkauppaan juttusille ja sieltä jotkut perushyvät alle. Ajamalla se selviää itselle sitten ajastaan. Myös rengasarvostelutopikkia kannattaa lukaista.\nOma näkemykseni: ei kannata sortua menneiden vuosien trendiin ja laittaa kovin kapeita renkaita (23-28 mm) koska runkosi näyttäisi olevan retkipyörä, johon mahtuu isommatkin renkaat (32-38 mm helposti). Fiksikäytössä kulutuskestävyys on kiva juttu, joten ihan älyttömän leveitä renkaita ei kuitenkaan kannata laittaa, koska kulutuskestävyys tarkoittaa usein lisää painoa ja järeämpää rakennetta, jotka molemmat tekevät renkaasta raskaan polkea. Rengasvalinta on usein tällaista tasapainottelua kestävyys/rullaavuus/ilmatila/paino/hinta-akseleilla. Ajamalla ja kokeilemalla selviää mistä itse pitää.\nLähetetty 10:16, 1.2.2018, 1 year sitten. # Login to Send PM\nMinkä mittanen oot, fixiblasti? Tiietään sitten kasaatko vääränkokosta pyörää itelles ja tiietään sitten tarjota sulle oikeen kokosta aihiota jatkoa ajatellen.\nLähetetty 10:20, 1.2.2018, 1 year sitten. # Login to Send PM\nTompsukka - 10:09, 1.2.2018 »\nJep, tolla 30€ investoinnilla pääsisi todella hyvin alkuun olettaen, että koko natsaa.\nLähetetty 10:36, 1.2.2018, 1 year sitten. # Login to Send PM\nJuuh, fauber-rattaat myös rupeavat klappaamaan fiksikäytössä kun rattaan kiinnitys kampiin on niin onneton. Tulin myös linkkaamaan tuota myyntitopsua, mutta ei tarvinut\nLähetetty 10:43, 1.2.2018, 1 year sitten. # Login to Send PM\nKomppaan Tompsukan ehdotusta jos vaan koko natsaa.\nEnsifiksin rakentaminen Nopsasta tuntuu varmasti alkuhuumassa hyvältä idealta, mutta lopputulos on valitettavan usein tällanen: http://www.yksivaihde.net/site/foorumi/topic.php?id=31452\nItse pitäisin pyörän sellaisena kuin on. Huoltaisin ja ajaisin sen minkä ajaisin. Fiksin rakentamisen aloittaisin sopivammasta lähtökohdasta.\nLähetetty 10:45, 1.2.2018, 1 year sitten. # Login to Send PM\nosta toi kolmen kympin montana ja tee nopsasta lokaripyörä takajarrulla\nLähetetty 20:33, 1.2.2018, 1 year sitten. # Login to Send PM\nkävin tänään pelagon varastomyyjäisissä. siellä oli yhdet fiksikiekot tarjolla ja löytyis montanaan varmasti ihan hyviä paloja kohtuuhintaan. eli ensi torstaina taas auki jätkäsaaressa.\nLähetetty 21:45, 1.2.2018, 1 year sitten. # Login to Send PM\nHaluaisin ihan ensiksi kiittää ja tuoda esille miten virkistävän mukavaa on huomata miten avuliasta, nopeasti vastaavaa ja asiantuntevaa porukkaa tällä laudalla asustaa.\nJoo elikkä olen 181cm pitkä. Oli jossain vaiheessa pyörää riisuttaessa mielessä että tuo pitää muistaa postata myös : ) Jos koko on passeli niin voisi jatkaa tämän projektin kanssa.\nLueskelin tuossa että koko toleranssi on aika nihkeä jos ei passeli mitoitus.\nYmmärsin että pohjoismaiset pyörät on Faubereita ja en osaa itse nähdä onko tässä nopsassa sellainen.\nIlmeisesti on. Tulin siihen tulokseen että olisihan se mukavempi kasata turhista haasteista vapaalla pyörällä.\nVoisin viedä takaisin mistä ko vehkeen löysin. Katsotaan vielä mitä ajatuksia tässä syntyy, ehkä näin nikkaroimalla voisi tuosta jonkin vehkeen saada. Kiire kun ei ole, huom. talvi : )\nNiin aivan, nyt ymmärsin että kiekko tarkoitta pyöriä : ) Hyvä että olette linkanneet hyvin noita tietopätkiä uudestaan. Sivistyn silmissä.\nTuo mallipyörä joka olisi lopputulos eismerkkinä, ei ole lainkaan paha omiin käyttötarpeisiin.\nEli nauttisin juurikin siitä fixi tuntumasta, näpertelystä sekä tuollainen old school/vintage/gentlaman meininki on ihan\nok omaan makuun tässä vaiheessa. Tuo myynti-ilmoituksen väritys vaan tekee mielestäni pyörästä todella kammottavaa katsottavaa, mutta\nnämähän on näitä makuasioita. Kuin turtlesit ja polkupyörä olisivat tehneet jälkeläisen tsernobylin räjähdyksen jälkimainingeissa.\nEli käteen jäi nyt mahdollisuus tehdä tuo Nopsa loppuun tai hommata uusi.\nEli mitä voin tiivistetysti tehdä tuolle nopsalle. Käsitinkö oikein että ostamlla noita fiksikiekkoja jätkäsaaresta ensitorstainta. Voisin saada nopsasta toimivan pelin?\nMontana + fiksikiekot. Sitten loput osat voin dyykata jostain vai sitten vaan osat tilaukseen tai jotenkin jostain : D ?\nMihin liikeeseen voin kävellen tai ratikassa raijata ko. pyörän jotka kertovat mitä teen?\nJos ei nyt mahotonta ole niin kai sitä vaikka Helsingin Hacklabilla voisi hitsata ja porailla nopsasta fixin. Hahmotan vielä, jos vielä yksi setti vastauksia riittäisi.\nMissä päin Helsinkiä voi hiekkapuhaltaa rungon ja osat puhtaaksi?\nLähetetty 18:13, 3.2.2018, 1 year sitten. # Login to Send PM\nSori, tämä ei ole ihan tarkka vastaus kysymykseesi, mutta sinuna laittaisin ostetaan-ilmoituksen tälle forumille, jota kävisit pitkin kevättä nostelemassa ylös. Ihan vaan "O: Ensifiksi 181cm pitkälle" otsikolla pääsisit pitkälle jos rajaat budjettisi johonkin n. 250€ luokkaan. Tunnistan valtavan innon ja argumenttisi, joten tämä tulee nyt kokemuksesta, heh.\nOngelmia, mihin törmäät Nopsan kanssa:\n-Tuollainen löysällä geometrialla varustettu rotisko ei tarjoa sitä "fixi tuntumaa" mitä haet ja todennäköisesti rungon joustaessa kiinteä voimansiirto saattaa tipahdella\n-Tuohon ei kannata laittaa kiinni mitään kalliita kampia ja noihin vanhoihin et saa helposti polkimia, joihin saat jalkasi kiinni (olennainen juttu kiinteän voimansiirron kanssa jos meinaa pysähtyäkin)\n-Hiekkapuhallukseen ja maalaamiseen menee hirveästi rahaa\n-Työkalujen hankkimiseen menee hirveästi rahaa (toisaalta jos asut Helsingissä niin Pyöräpaja on olemassa!)\nValitettavasti Montana näyttää menneen kaupaksi ellet sitten sinä kerennyt sitä ostaa!\nLähetetty 18:41, 3.2.2018, 1 year sitten. # Login to Send PM\nKiekot: eli pyörät, eli kokonaisuus joka koostuu navasta, pinnoista/puolista sekä vanteista\nKeskiö: poljinkeskiö eli se osa rungosta johon kammet kiinnittyvät. Kampiin taas kiinnittyy polkimet\nPyörässäsi on fauber keskiö. Tuo tarkoittaa sitä että runkosi keskiömuhvi eli rungon se kotelomallinen osa johon keskiölaakeri tulee on mallia fauber. Täten myös keskiö on fauber. Kuviesi pyörässä fauberkeskiön kammet ovat yhtä puuta. Kampien vaihtaminen modernimpiin on vaikeaa, koska tarvitsisit kampien tilalle keskiöön nelikanttiakselin. Nelikantillisia faubereita kutsutaan nimellä kellofauber. Nimitys tulee kellokeskiöstä eli keskiöstä jossa on erillinen akseli. Nämä kellokeskiöt ovat pääasiassa vanhempaa tavaraa myöskin ja modernit nelikanttiakselikeskiöt ovat kasettikeskiötä eli akselia ei saa keskiöstä käytännössä irti.\nKellofauberit ovat harvinaisempaa kamaa ja vaikka löytäisit kellofauber-keskiön kokonaisuudessaan tai edes sopivan akselin niin ongelmaksi voi tulla akselin liian pitkä pituus. Nelikanttiakseleita on eri mitoissa ja fiksikäyttöön sopivat akselit ovat yleensä lyhyemmästä päästä. Tämä akselin pituus vaikuttaa siihen kuinka kauas nelikanttikammet tulevat rungon keskilinjasta eli kuinka kauas ratas asettuu. Tavanomainen rattaan etäisyys keskilinjasta fiksihommissa on n. 42mm. Jos akseli on leveä ja kammet sekä ratas asettuvat isommalle etäisyydelle niin ketjun asema eli ketjulinja asettuu eturattaan mukaan kauas rungosta. Fiksikiekoissa takarattaan linja on tavallisesti sen 42mm joten ketju ei kulje suoraan rattaalta toiselle. Yksivaihteisessa pyörässä ketjulinjan tulisi olla muutaman millin sisään suora, koska muutoin ketju voi tippua rattailta.\nMikäli päätyisit käyttämään nykyisiä kampia ja ketjulinja olisi hyvä niin ongelmaksi tulee fauberkampien harvinainen poljinkierre. Et saa käytännössä mitään nykyaikaisia polkimia kiinni kampiin. Fauberkampiin käyvät polkiemt, joissa on mahdollisuus varvaskoukuille tai muulle keinolle saada jalka kiinni polkimeen on huono.\nNäistä syistä fauber on fiksin rakenteluun huono keskiötyyppi. Tämän lisäksi fauber-keskiölliset pyörät olivat tavanomaisesti pyörämallien alinta kastia ja paremman pään kilpureissa oli "modernimmat" keskiöstandardit. Tämä tarkoittaa yleensä sitä ettei fauber rungot ole kovin kisaisia ja tästäkään syystä kovin hyviä fiksi aihioita.\nKannattaa siis miettiä omia tavoitteitaan ja budjettia ja miettiä fauberin soveltuvuutta projektiin niiden kannalta.\nLähetetty 2:17, 4.2.2018, 1 year sitten. # Login to Send PM


Kansallisooppera mukana uudessa suoratoistopalvelussa - smackthejack.net - kulttuuria ja viihdettä\nOpera Europa yhdessä 30 eurooppalaisen oopperatalon kanssa avaa uuden OperaVision-verkkosivuston, joka on jatkoa verkkopalvelu The Opera Platformille. Kansallisooppera tulee lähettämään OperaVisionilla kolme kokoillan produktiota, joista yksi on Jaakko Kuusiston tammikuussa 2019 kantaesityksensä saava Jää . Muu Kansallisoopperan OperaVisionilla näytettävä ohjelmisto julkaistaan myöhemmin.\nEurooppalaisista oopperataloista suoratoistoja lähettänyt The Opera Platform -palvelu muuttuu OperaVisioniksi 12.10. alkaen. Uuden sivuston osoite on www.operavision.eu . OperaVision julkistettiin Opera Europan tapaamisessa Parmassa torstaina 12.10. ja verkko-osoite on nyt toiminnassa. Ensimmäisenä esityksenä palvelussa nähdään Debussyn Pelléas ja Mélisande, joka suoratoistetaan Berliinin Komische Operista sunnuntaina 15. lokakuuta.


Mökkeilyä ja muuta mukavaa… | Huom! Blogi on siirtynyt osoitteeseen: www.akikuvaa.com\nMökkeilyä ja muuta mukavaa…\n30/08/2011 · by Akikuvaa.com\t· in d300s, kalastus, Kesä mökki, Nikon, Sony A77.\t·\nOlin viikonloppuna landella viettämässä kesän vikoja hellepäiviä (tai ainakin luulisin että oli vikat). Ihan perus mökki vklp, g rillausta,saunaa,hyvää seuraa,muutama olut,koirat ja lapset sai leikkiä ja kävin jopa kalassa.\nKäveltiin sellasta luontopolkua pitkin mikä menee järven reunassa. Jossain vaiheessa lähettiin sitten rantaa kohti ja jouduttiin tarpomaan rämeikön läpi ja se kannatti. Luulin tietäväni että kyseinen järvi on ihan muta lammikko mutta tossa kohtaa mihin mentiin niin oli hiekka ranta joka jatku varmaan 100metriä rannasta.\nLahkeet ylös ja tuolla sitten kahlattiin ja heiteltiin kaislikon reunaa jos vaikka jotain fisuja sais No ei tullut mutta hauskaa oli, ilmatkin kun oli helkutin hyvät.\nIstuttiin illalla saunan terassilla kun huomattiin katon rajassa normaalia isompi hämähäkki. Otin kameran äkkiä ja räpsin pari kuvaa. En viitsinyt hakea salamaa koska kelasin että otus karkaa joten laitoin rungon oman välkyn fillaamaan. Hankinta listalla on 50mm obiska mihin ostan kääntörenkaan niin että saa putken väärin päin kameraan kiinni ja Macro kuvat ihan uuden ulottuvuuden.\nNikonihan julkaisi hetki sitten 40mm kiinteen macron pikku kennoille. Macron suhde tossa putkessa on 1:1 joten silläkin pitäisi saada jo kunnon lähikuvat. Nyt ollaan odoteltu että millon kyseiseltä valmistajalta tulee päivtykset ammatti malliston runkoihin.\nSony julkisti uuden A77 jossa on huhujen mukaan sama kenno kun tulevassa Nikonissa. Sonyn speksit näyttävät tältä: 24,3mp, ISO 100-16000, Full hd video 50 framea sekunnissa ja stilleissä sarja kuvaus 12 kuvaa sek täydellä resolla. Huh huh.. Innolla odotan millanen on Nikonin vasta veto. Jossain veikattiin että video puolelle olisi nyt panostettu ja että hd video olis jopa 120 framea sekunnissa. Saa nähda mitä tulee mutta mielenkiinnolla odotan millasen päivityksen runkoihin ovat tekemässä.\n← Topshotin Asiakaspalvelu toimii\nCalifornian terkut! Lisää blogissa, linkki biossa! ⬆⬆⬆ 📸: katariinakoivulehto 💻/edit: 🙋🏻♂ #akikuvaa #akpresets… twitter.com/i/web/status/1… 6 hours ago\nCalifornian terkut! akikuvaa.com/californian-te… akikuvaa.com/californian-te… 6 hours ago\n🏜Desert 🏜 📸:ElTeo 💻/edit: 🙋🏻♂ #akikuvaa #akpresets @ Death Valley Sand Dunes instagram.com/p/BlXZObHnv3p/… 14 hours ago\n@HeidiJuopperi Komppaan! Yksi hiukeimmista paikoista missä olen käynyt! 16 hours ago\nAlmost the same drop as the Empire State Building times three! 😎 #grandcanyon #akikuvaa @ Grand Canyon National Park 18 hours ago


Lähiostarimme katolla on kissakahvila ja ponitalli - Terveisiä Kiinasta! | HS.fi\nTerveisiä Kiinasta! | Kosmon blogi\nLähiostarimme katolla on kissakahvila ja ponitalli\nKosmo Koponen, 10, muutti hiljan Kiinaan ja raportoi sieltä Lasten uutisille.\nJulkaistu: 16.9. 14:14\nOtin selfien minusta ja Karvapallosta. Takana on siskoni Ines Harmaaläiskän kanssa. (KUVA: Kosmo Koponen)\nMeidän lähiostoskeskuksemme katolla Shanghaissa on kissakahvila. Kävin siellä siskoni kanssa. Siellä katolla yhdeksännessä kerroksessa on myös ponitalli ja kasvimaa. Sieltä näkee todella kauas. Mutta meitä kiinnostivat vain kissat.\nSisäänpääsystä piti maksaa, mutta sen vuoksi juomat olivat ilmaisia. Viivyimme siellä noin kaksi tai kolme tuntia. Kissojen lisäksi siellä oli myös terraarioissa tarantelloja ja jotain liskoja. Siellä oli ainakin kolmekymmentä kissaa.\nKissa oli innoissaan, kun olin antanut sille namuja. (KUVA: Ines Koponen)\nYhden kissan nimeksi annoimme Karvapallo. Se oli pieni tummanharmaa pentu, joka oli todella söpö. Toisen kissan nimeksi annoimme Harmaaläiskä. (Olemme lukeneet paljon Soturikissa-sarjaa). Se oli valkoharmaa. Se viihtyi vain yhdessä asennossa.\nKolmannen kissan nimeksi annoimme Pahis, koska sillä oli valkoinen, pörröinen turkki ja pahan näköiset silmät. Kissat eivät oikein tykänneet silityksistä ja syleistä, mutta Karvapallo ja Harmaaläiskä viihtyivät sylissämme.\nAnnoimme tälle nimeksi Pahis, koska se vaan kuljeskeli itsekseen eikä halunnut syliin. (KUVA: Kosmo Koponen)\nYhtenä iltana kävimme sellaisessa akrobatiashow´ssa, joka oli aivan ihmeellinen. Ensimmäinen esitys oli jonglöörin, joka käytti SEITSEMÄÄ PALLOA. Sitten tuli sellainen nainen, jolla oli iso hulavanne. Nainen laittoi sen pystyyn, meni sen sisään ja alkoi pyöriä ympäri lavaa.\nSeuraavana tuli pelle apulaisen kanssa. Pelle valitsi yleisöstä naisen, joka näytti pelokkaalta. Pelle aikoi heittää tikan naiselle antamaansa ilmapalloon. Kun nainen seisoi selin pelleen, pellen apulainen tökkäsi tikan ilmapalloon. Nainen säikähti, sillä hän luuli, että pelle oikeasti heitti sen tikan.\nSen jälkeen tuli taikuri. Ette ikinä arvaa mitä se taikuri teki! Hänen edessään olevalla pöydällä makasi nainen, jonka hän sai leijumaan!!!!!! Oli muitakin hienoja esityksiä, mutta en jaksa kirjoittaa enää enempää.\nLasten uutiset: Maailman päättäjät pohtivat maanantaina ilmaston tilaa – Tätä mieltä koululaiset ovat ilmastonmuutoksesta 27.9.2019\nPuheenaihe: Päättäjät pohtivat ilmastoasioita New Yorkissa 27.9.2019\nViikon kysymys: Miten vietät syyslomaa? 4.10.2019\nAnkkanurkka: Ankkanurkka: Lomapuuhia 11.10.2019


Hallitus rajoittaa alkoholin mainontaa ja myyntiaikoja - Kotimaa - Uutiset - MTV.fi\nJulkaistu 02.03.2006 14:18\nAlkoholin myyntiaikoja ja mainontaa rajoitetaan, ja alkoholijuomapulloihin tulee varoitusmerkinnät. Asiakkaita ei saa myöskään kalastella oluen paljousalennuksilla tai muilla polkumyynnistä kertovilla mainoksilla myymälöiden tai anniskelupaikkojen ulkopuolella. Urheiluun liittyvää alkoholimainontaa pyritään hillitsemään sillä, että alkoholimainonnalla toimintaansa rahoittava lajiliitto voi jäädä ilman valtionavustuksia.Hallitus pääsi yksimielisyyteen neuvottelussaan suurimmasta osasta alkoholipoliittisen ministerityöryhmän toimenpidepakettiinsa kokoamista ehdotuksista. Sen sijaan peruspalveluministeri Liisa Hyssälän ja toisen valtiovarainministerin Ulla-Maj Wideroosin toive väkevien juomien verotuksen nostamisesta ei toteudu tällä hallituskaudella.\n-Sosiaali- ja terveysministeriössä on pitkää ollut se kanta, että veronkorotuksilla voitaisiin alentaa kulutusta. Tämä oli kuitenkin yhteinen linjaus, johon on tyytyminen, totesi Hyssälä hallituksen neuvottelun jälkeen.Wideroos puolestaan pahoitteli sitä, että nykyinen viinan ja viinin hintasuhde houkuttelee nuoria siirtymään liian helposti väkeviin juomiin. Veronkorotuksen hylkäämistä on perusteltu mm. pelolla, että elinkeinoelämälle haittaa aiheuttava matkustajatuonti lisääntyisi. Wideroos kertoi myös, etä EU on tekemässä yhteistä alkoholipoliittista strategiaansa, jonka yhteydessä käsittelyyn tulee tiettävästi myös ongelmia aiheuttava alkoholin nettikauppa.Osa uudistuksista saadaan voimaan nopeasti asetuksella, ja lainsäätämistä vaativien muutosten takarajana pidetään ensi vuoden alkua.Halvoilla "mäyräkoirilla" ei enää houkutellaVastedes olutpullon hintaan ei saisi enää vaikuttaa se, ostaako yhden pullon kerrallaan vai raahaako kotiin kokonaisen 12 pullon "mäyräkoiran". -Halvoilla oluen suurpakkauksilla ei kansalaisia saa enää houkutella juomaan suuria määriä, ja myös yksittäisiä pulloja pitää olla helposti tarjolla, katsoo Hyssälä.Myös asiakkaiden kalastelu hinnanalennuksilla myymälän tai anniskelupaikan ulkopuolisilla mainoksilla saa hallituksen mielestä nyt loppua. Polkuhinta- ja "happy hour"- ilmoittelun rajoittamisella pyritään vähentämään hinnan merkitystä alkoholijuomien markkinoinnissa, mutta hinnoittelu sinänsä jäisi edelleen vapaaksi. Aamun krapularyyppyä joutuu odottamaanAamuista krapularyyppyä joudutaan odottamaan entistä pidempään. Asetuksen muutoksella aiotaan estää alkoholin myynti kioskeissa ja kaupoissa ennen aamu 9:ää. Kiellolla pyritään helpottamaan kansalaisten edellisenä iltana alkaneen juomaputken katkaisua. Nykyisin alkoholijuomien vähittäismyynti on sallittua kioskeissa ja kaupoissa jo kello 7.Alkon myymälöiden aukioloaikojen paikallista vaihtelua aiotaan kokeilla parilla paikkakunnalla. Joustavilla aukioloajoilla pyritään ottamaan paremmin huomioon asukkaat ja paikalliset olosuhteet. Käytännössä tämä voisi merkitä esimerkiksi sitä, että Alko avaa myymälänsä myöhemmin ja sulkisi tavallista aikaisemmin esimerkiksi lauantaisin.Hallitus haluaa juomapakkauksiin myös pakollisiksi varoitusmerkinnät alkoholin aiheuttamista sikiövaurioista. Esimerkiksi Ranska on päättänyt ottaa tällaiset varoitusmerkinnät käyttöön. Varoitusmerkinnöistä säädettäisiin tarkemmin asetuksella.Alkoholimainonta voi viedä avustuksetMainonnan rajoittamiskeinoista sopu löytyi tässä vaiheessa siitä, että alkoholimainoksia ei saa olla televisiossa ennen iltayhdeksää eikä elokuvateattereissa alaikäisille sallituissa elokuvissa. Sen sijaan ns. mielikuvamainonnan ongelmia pohditaan vielä tarkemmin työryhmässä. Urheilu- ja liikuntajärjestöt voivat menettää avustuksensa, jos niiden toimintaan liittyy liikaa alkoholimainontaa. Opetusministeriö aikoo arvioida erikseen avustuksia niille lajiliitoille, jotka rahoittavat toimintaansa alkoholimainonnalla. Liitoille tarjotaan kuitenkin kolmen vuoden siirtymäaikaa mainonnasta luopumiseen.Poliisi ja lääninhallitusten alkoholitarkastajat velvoitetaan valvomaan nykyistä tehokkaammin sekä alkoholin myyntiä alaikäisille että tarjoilua päihtyneille. Tiedossa on, että alaikäisetkin saavat ostettua alkoholia kovin helposti, sanoo Hyssälä. Valvonnan tehostamisella pyritään vähentämään myös väkivaltaa. Promillerajojen sekä alkolukon käytön tarkemman pohdinnan hallitus jätti liikenneministeriön työryhmälle.(MTV3-STT)\nLehtomäki palaa ministeriksi Suomalaisjoukkoja monikansalliseen harjoitukseen Norjaan Uusimmat uutisvideot


Iloa, eloa! : Yllätys neuvolassa ja varhaisultra. Alkuraskauden kuulumisia\nYllätys neuvolassa ja varhaisultra. Alkuraskauden kuulumisia\nNyt on menossa yhdeksäs raskausviikko. Viikko sitten kävimme koko perheellä varhaisultrassa yksityisellä. Onneksi täälläpäin on hyvin kohtuuhintainen paikka, monella paikkakunnalla kun hinnat huitelevat siellä parissa sadassa.\nVarhaisultra oli ihana, huojentava. Mahavauva löytyi, hän vastasi viikkoja ja oli ihan oikeassa paikassa. Sydän lyö. Vaikka olen raskausajatusta paljon käsitellyt, tuntui ultra tuovan lisää mielenrauhaa. Kiitollinen mielil, helpompi asennoitua siihen, että on oikeasti raskaana. Muu on sitten muissa käsissä, ja voin vain luottaa siihen, että kävi miten kävi, olen käsissä, jotka kantaa.\nEnsimmäinen raskausneuvolakäyntikin on nyt takana. Kerroin taas neuvolassa, että punnitsen itseni kotona, neuvolan vaa'alle en tälläkään kertaa astu. Se ei tunnu itsestä hyvältä, joten kuuntelen itseäni (liittyy pitkälti esikoisen raskausaikaan). Onneksi aikuinen ihminen osaa punnita itsensä ihan itsekin, ja se oli neuvolan työntekijällekin hyvin ok.\nNeuvolakäynnin yllättävin asia oli hemoglobiini, joka oli vain 98. Hui. Tässä kohtaa minulla se on yleensä ollut 115-120, josta se sitten laskee loppuraskautta kohden. Nyt, tämän raskauden alussa se on yhtä huono, kun yleensä lopussa. Aika jäätävää. Olen kyllä ollut väsynyt, mutta olen ajatellut sen olevan vain alkuraskauden väsymystä, koska aina minulla sellaista on ollut.\nSainkin onneksi labralähetteiden yhteydessä lähetteen myös ferritiinin mittaukseen. Neuvolasta sitä suositeltiin, mun "taustan" vuoksi. Ilahduin, kun sitä oikein tarjottiin, ennenkuin tuota hemoglobiinitulosta oli edes mitattu.\nSyksyllähän sain ferritiiniä nousemaan, mutta sitten pikkuhiljaa taisin laiskistua asian kanssa. No, ei auta kuin jatkaa taas.\nEtova olo, tuttua!\nTämä alkuraskaus on mennyt melko etovissa merkeissä. Tuntuu, että koko ajan pitää syödä. Enkä mä useinkaan muista syödä niin usein, ja sitten ehtii tulla jo huono olo. Vaikka jossain kohden huono olo löytää kyllä, söi tai ei. Myös monista hajuista tulee etova olo, ja sen vuoksi ei vaan saa syötyä kaikkea sellaista, mitä "normaalisti" syön.\nTuttua tyttöjen odotusajalta. Vaikka etovuus on inhottavaa, niin toisaalta se tuntuu jotenkin kivalta, että hei, tää menee samalla lailla, kuin heitä odottaessa.\nVitamiinit otan tälläkin kertaa aina iltaisin, niin ei tarvitse niiden mahdollisesti tuomista oloista kärsiä. Se on jännä, miten saan vedettyä kalaöljyt ja muut ihan helposti, mutta oikea ruoka aika usein kuvottaa. Vihermehujakin tulee tehtyä aina jaksaessa.\nYhden kerran olen oksentanut. Se huvittaa vieläkin, tuli niin puskista. Useinhan vaan on semmoinen olo, että vähän yökkisi ilmaa, mahasta asti ei mitään tule. Paitsi tosiaan tämän yhden kerran. Lapsi sitä sitten kommentoikin, että "äiti, miksi oksensit lattialle, olisit nyt ottanut jonkun kulhon. Joudut nyt siivoamaan sen!". No niinpä :D\nIltaisin maha on turvonnut ja täynnä ilmaa. Ei kyllä ole yhtään muistikuvaa, onko tätä ollut aiemmissa raskauksissa.\nOn nää raskaudet vaan aina niin jänniä,\nkaikkine ajatuksineen, tunteineen ja oloineen.\nHyppää mukaan myös Instagramiin, sieltä löytyy arki ja ajatukset @iloelolaura !\nLähettänyt Laura/ iloa, eloa! klo maaliskuuta 09, 2020\nKaksivuotiaan avantoreissu ja tunteiden sanoittami...\nIdeoita tekemiseen ja lastenhuoneeseen poikkeustil...\nKyyneleitä, keskustelua ja kohtaamista. Parisuhtee...\nJoskus lastenohjelmat ovat oikein toimiva lastenvahti\nYllätys neuvolassa ja varhaisultra. Alkuraskauden ...


CLIO II käy kolmella. | Renault keskustelua - Club Renault de Finlande ry\nCLIO II käy kolmella.\nAloitettu keskiviikkona klo 12:45\nkeskiviikkona klo 12:45\nKävin seuraavassa keskutelussa, jossa sama ongelma Meganen kanssa.\n1. pytty nuukahti eilen.\nOnko todennäköinen vika johdossa vai puolassa? Puolasta lähtee kaikki 4 tulpanjohtoa. Voinko vaihtaa johtoja vian varmistaakseni?\n170 000 ajettu. Tulpathan vaihdoin elokuussa.\nkeskiviikkona klo 12:50\nJa vielä. Kun ajoin 3 pytylllä, niin "haisi" jarrunesteelle, ja ääni on tietenkin erilainen. Mistä ihmeestä jarrunesteen haju, jos 1- pytty ei käy? Jarrut tarkistettu. ei vuoda. Kone käy 3 eli epätasaista ja tärisevää on kyyti.\nEnpä usko, että jarrunesteellä ja pytyllä on mitään tekemistä toisensa kanssa.\nEipä tule muuta mieleen kuin tulppa, tulpanjohto tai puola. Tulpanjohdon vian voi selvittää vaihtamalla johtoja päittäin (mikäli pituus riittää).\nVoipi se haju tulla siitäkin kun käy vajaalla\nMikäli ongelma johtuu sytytyksestä niin moottori pumppaa palamatonta bensaa katalysaattoriin koko ajan, ei hyvä (varmaan haiseekin).\nToinen vaihtoehto voi olla vuotava kannentiiviste, eli moottorista on tullut höyrymoottori. Onko paisuntasäiliö tyhjä ja kerääko kovasti painetta?\nKaikenlaisia hajuja tosiaan tulee, kun käy kolmella. Eiköhän puolapaketti ole nyykähtänyt, itse hain aikoinaan uuden Motonetista olikohan alta viiskymppiä.\nToki johdot kannattaa ensin testailla. Huonot tulpanjohdot muuten hajottaa herkästi noita puolia.\nHain 1 johdon motonetista (ei ollut koko sarjaa saatavilla). Pytty lähti toimimaan.. Mutta koneen käynti ei ole kunnossa. Ei kiihdy kuten teki vielä viimeviikolla, ja kun annan kierroksia 5-vaihteella, ei jaksa. Auto alkaa täristä ja pitää outoa ääntä. Aivan kuin joku akseli olisi jumissa (tai kone). Kulkee 4 vaihteella ihan ok. Voiko tällaiset oireet olla puolan/sytytyksen aikaansaamia? (On mentävä Lommilaan hakemaan koko sarja ja puola.)\nKannen tiiviste ei ole. Mitään vuotoja ei koneessa näy.\nLuuletko, että puola/sytytys voisi olla syynä tähän moniilmeiseen ongelmaan?\ntorstaina klo 16:34\nVaikea kuvitella, että puola tai johdot aiheuttaisivat ongelmia pienillä kierroksilla kun isoilla kierroksilla kiertää normaalisti.\nKannentiiviste ei välttämättä vuoda ulospäin vaan esim. vesitilaan. Tuleeko kuplia tai painetta paisuntasäiliöön?\nVoihan sitä puolapakettia testailla siten että ottaa yhden tulpanjohdon kerrallaan irti. Käynti pysyy yhtä huonona viallisen puolan kohdalla ja kun nyppäisee toimivan irti, kone todennäköisesti sammuu. Tämä tietysti sillä varauksella, että kaikki johdot ovat kunnossa.\nPuolavialta tuo minusta ainakin vaikuttaa, jos ne johdot ovat varmasti ok.\nViimeksi muokattu: torstaina klo 19:01\nVaihtaisin kaikki johdot kerralla. Voi olla että lyö läpi muistakin ja kipinä heikko. Huomaa varsinkin pienillä kierroksilla. Toki voi olla myös puola. Puola on yleensä on/off kipinän suhteen\nalakierroksilla ei käy normaalisti, isoilla toimii jos ei vetoa päällä. 2 ja 3 vaihteella ei kiihdy normaalisti. Veto loppuu 5 vaihteella, ja alkaa täristä 2500-3000 alueelta ei nosta kunnlla. Tarkistan paisuntasäiliön vielä. Jos painetta/kuplia, avaan kannen?\nHuono käynti, tehottomuus, ruiskuvehkeissä voi johtua niin monesta seikasta. Esm. Taistelin keväällä erään auton kanssa, käynnistyi hyvin, hetken kun kävi rynkytti kuin kävisi kolmella. Vaihdoin virtapuolen vaihdettavissa olevat roippeet, sama peli. Kyseisessä autossa pystyi säätämään kaasuläpän tunnistimen asentoa, ei vaikuttanut tyhjäkäyntiin, kulkuun kyllä, riittävästi miinukselle niin juuri ja juuri jaksoi liikkua. plussalle niin oli karata näpeistä kun kaasua hipaisi. Testi herjasi ilmamäärämittaria, välillä tyhjäkäyntimoottoria. Sattui mokomat olemaan niin kokeeksi vaihdoin nekin, eipä auttanut. Tuollaisena käytin leimalla, hyvin kelpasi, kunnossa sanoi olevan. Rakensin jo toisen kannen, imusarjoineen kaikkine roipeineen, arvelin jo venavikaa. Sattuipa sitten näppiin toinen ECU tyrkkäsin sen kiinni, loppui rytkytys, jestas että nätisti kävi. Lopputulemana selvisi, ECUn tyhjäkäyntimoottorin ohjauksessa vikaa, ECU ei vain vikaluvussa ottanut syykseen moista, syytteli näitä apulaitteita\nTuossa Cliossa voisi tarkistaa asentotunnistimen, ainakin sen liitimen, ettei hapettunut. Samoin muutkin moottoriin liittyvät liittimet, aivan noin huoltona. Kerran laittelin 98 mallin Meganea vaihdoin siihen kytkimen. Koeajoin kerran jos toisenkin, hyvin toimi. Läksin sitten viemään kaverille jonka auto oli, polkaisin vähän reippaammin kaasupetalia 4000 kierroksen kieppeillä tuli seinä vastaan, pätkäisi kuin kierrosluvun rajoitin. Käännyin takaisin, melkein arvasin syyn, asentotunnistin oli siinä vaihdelaatikon kyljessä koko remontin ajan, laatikkoa paikoilleen laittaessa tunnistin oli nirhaissut tietysti vauhtipyörään. Uusi tunnistin kiinni, kylläpä kierrokset löytyi. En maininnut kaverille että asentotunnistimenkin joutuin vaihtamaan, oma moka omana tietona Monenlaisia oireita voi tuo asentotunnistinkin aiheuttaa jos tiedonkulku siitä pätkii tai itse tunnistin viallinen. Samoin jos kaasuläpän tunnistimelta tulee ohjausyksikölle virheellistä tietoa läpän asennosta, polttoaineen syöttöhän on silloin mitä sattuu.


Yksityishenkilöille PTMovement Oy tarjoaa henkilökohtaista ohjausta ja tehokasta harjoittelua, jossa paneudutaan yksilön kehitettäviin osa-alueisiin omat toiveet huomioon ottaen. Treenauksessa käytetään vaihtelevia harjoitusmenetelmiä, koska ihmiskeho kaipaa uusia ärsykkeitä kehittyäkseen ja ihmismieli tarvitsee harjoitteluun variaatiota ja uusia virikkeitä.\nPERSONAL TRAINER -palvelut sisältävät:\nVoit seurata PTMovement Oy:n perustajan Tatu "Urheiluinsinööri" Pussilan edesottamuksia ja ajatuksia urheilusta, Personal Trainingistä, elämän hallinnasta, yrittäjyydestä ja lähes kaikesta maan ja taivaan väliltä URHEILUINSINÖÖRI-BLOGISTA!\nAsiakkaiden kokemuksia ja fiiliksiä PTMovement Oy:n palveluista ja toiminnasta voit lukea REFERENSSIT -osiossa.\nPersonal Trainingin on tarkoitettu henkilölle, joka haluaa tehdä elämäntaparemontin. Etsitään yhdessä tapoja saavuttaa terveellinen ja onnellinen elämäntapa ja elämänasenne!\nPersonal Training on ihmisen kokonaisvaltaisen hyvinvoinnin tavoittelua, johon liittyy palautuminen, ravinto, fyysinen aktiivisuus, yleinen terveys, henkinen energia ja liikkuvuus, tasapaino ja liike eli biomekaniikka.\nPTMovement Oy:n Personal Training -paketit ovat nähtävillä sisältöineen ja hintoineen klikkaamalla kuvaa!\nPTMovement Oy:n huippuvalmennusta voi hankkia myös ainoastaan sähköisessä muodossa. Tarjoamme fysiikka- ja ravintovalmennusta ympäri maailmaa sekä suomen että englannin kielellä.\nValikoimasta löytyy esimerkiksi seuraavanlaista:\nkuntosaliohjelmat/voimaohjelmat yksinkertaisesta koko vartalon perusohjelmasta aina 5-jakoiseen hyvin spesifiseen kehonrakennusohjelmaan\nKuntosaliohjelmat liikkeiden nimillä, selityksillä ja liikekuvilla\ntreeniohjelmat nopeusharjoitteluun/räjähtävään voimantuottoon\ntreenisuunnitelma päivä-/viikko-/kuukausi- ja vuositasolla\nKlikkaa kuvaa saadakseni lisätietoja!\nPTMovement Oy tarjoaa erilaisia koulutuksia ja luentoja yrityksille ja yhteisöille. Koulutamme yhteistyössä Fitness Academy of Finlandin (FAF) kanssa uusia Personal Trainereita sekä suomen kielellä että englannin kielellä. Pystymme räätälöimään koulutuksia esimerkiksi urheiluseuroille fysiikkavalmennuksesta, suorituskyvyn lisäämisestä ja palautumisesta.\nLuennot on suunnattu sekä urheiluvalmennukseen että työhyvinvointiin ja terveyteen. Luentojen aiheena voi olla esimerkiksi liikunnan terveysvaikutukset, stressin hallinta, palautuminen/lepo/uni, ravintovinkit tavalliselle kuntoilijalle, urheilijan ravinto ja suorituskyvyn lisääminen.\nTarkemman kuvauksen ja lisätietoja saat klikkaamalla kuvaa!\nPTMovement Oy tarjoaa henkilökohtaista ja tutkimukseen perustuvaa ravintovalmennusta, jossa keskitytään terveellisen ja monipuolisen ruokavalion rakentamiseen.\nTavoitteena on aina luonnollinen, helposti toteutettavissa oleva, rento, terveellinen ja stressitön ruokavalio, joka sopii juuri Sinun elämään parhaiten!\nTarkempi kuvaus ja hinnoittelu löytyy kuvaa klikkaamalla!


Miten poistaa Bigpicturepop.com\nmennessä Carine Febre | Selaimen kaappaaja Published: 2017 June 26, 09:30\nBigpicturepop.com ponnahdusikkunat ja uudelleenohjaukset johtuvat mainoksilla tuettu ohjelma asennettuna. Se tunnetaan yleisemmin adware. Adware ei ole vakavia tietokone uhka ja yleensä eikä vahingoittaa tietokonettasi suoraan. Se on kuitenkin kaikkea muuta kuin vaaraton. Adware tuottaa mainoksia ja pommittaa sinua niitä. Voit klikkaamalla näitä mainoksia auttaa adware, pay-per-click tuloja.\nSe ei ole ainoa syy, miksi sinun pitäisi välttää niitä. Jotkut mainokset voitaisiin isännöi ilkeä verkkotunnuksissa ja saattaa olla alttiina haittaohjelmien. Jos et ole varovainen, voit päätyä vaarallisia ohjelmia tietokoneeseen. Tämä ja ärsyttäviä mainoksia vuoksi adware ei saa säilytetään omassa tietokoneessasi. Olet asentanut adware itse, vaikkakin todennäköisesti tietämättään. Kun olit asennat ilmainen ohjelmisto, on jäänyt adware on kiinnitetty. Poista Bigpicturepop.com.\nMiksi on adware järjestelmään?\nAdware on liitetty Ilmainen ohjelma, jonka olet asentanut. Luultavasti ei ole maksanut huomiota miten asensit sen ja että tapa päätyi puuttuu adware. Kun asennat ilmaisia ohjelmia, sinun täytyy aina käyttää Lisäasetukset- tai mukautetut asetukset. Vain ei voi nähdä, jos on jotain lisätty. Oletusasetukset ole kertoa mitään ja päädyt tarvitse poistaa Bigpicturepop.com tai vastaavien uhkien uudestaan ja uudestaan. Lisäasetukset, toisaalta, näyttää kaikki ylimääräinen tarjoukset ja annoitte poista ne kaikki.\nAdware miten tarkalleen?\nAdware liittää itsensä Kaikissa yleisimmissä selaimissa tietokoneen ja alkaa täyttää näytön mainoksia. Jos selaat laillisten sivustojen Internet Explorer, Google Chrome tai Mozilla Firefox, saat satunnainen ohjaukset ja ponnahdusikkunoita. Koska ei juurikaan voi tehdä välttää niitä, sinun on poistettava Bigpicturepop.com adware jotta päästä eroon niistä. Ja kannattaa tehdä heti. Paitsi että jatkuva mainokset hitaasti heittää sinun tietokone ja tehdä jyrsiä rysähtäen useammin, ne myös altistavat sinut epäluotettavia sisältöön. Olet voinut ohjataan tech-tukea huijauksia, väärennettyjen lataukset eli myrkky varoittava. Muistathan, että tuollaiset uudelleenohjaukset ovat huijaus. Jos varoitetaan joitakin eräänlainen haittaohjelmia ja tarjotaan ladata turvaohjelma pop-up, tee sitä. Jos saat samanlainen varoitus puhelinnumero, joka muka täytyy soittaa, tee sitä. Ja ohjelmat tarvittaessa vain luota perusteltu/virkamies sivustot antaa sinulle turvallista lataukset. Poista Bigpicturepop.com.\nAdware voi olla vaikea määrittää, mikä tekisi manuaalinen Bigpicturepop.com poisto melko aikaa vievää. Jos sinulla on vaikeuksia saada vakoiluohjelmien ja poistaa Bigpicturepop.com. Varmista, että poistat Bigpicturepop.com täysin niin, että se ei voi uudistaa itseään.\nImuroi poistotyökalupoistaa Bigpicturepop.com Käytä suositellut poistotyökalu poistaa Bigpicturepop.com. Kokeiluversio WiperSoft avulla tietokone uhkien kuin Bigpicturepop.com ja auttaa sen poistoon ilmaiseksi. Poistaa havaitut rekisterimerkinnät, tiedostoja ja prosesseja itse tai ostaa täysversio.\naskel 1 Poista Bigpicturepop.com ja siihen liittyvät ohjelmat.\nPoista Bigpicturepop.com Windows 8\nPoista Bigpicturepop.com Windows 7\nBigpicturepop.com poistaminen Windows XP\nBigpicturepop.com poistaminen Mac OS X\naskel 2 Poista Bigpicturepop.com selaimen\nPoista Bigpicturepop.com Google Chrome\nPoistetaanko Bigpicturepop.com Mozilla Firefox\nPoista Bigpicturepop.com Safari (Mac OS X)\nNapsauttamalla Siirry-painiketta vasemmassa yläkulmassa näytön ja valitse sovellukset. Valitse ohjelmat-kansioon ja Etsi Bigpicturepop.com tai epäilyttävästä ohjelmasta. Nyt aivan click model after joka merkinnät ja valitse Siirrä roskakoriin, sitten oikealle Napsauta Roskakori-symbolia ja valitse Tyhjennä Roskakori.\nNapauta Poista-painike vieressä haitallisten Bigpicturepop.com ja päästä eroon kaikki muut tuntematon merkinnät samoin. Jos et ole varma, onko laajennus luotettava, yksinkertaisesti Poista laatikkoa voidakseen poistaa sen väliaikaisesti.\nImuroi poistotyökalupoistaa Bigpicturepop.com Meidän tutkimus tiimi suosittelee käyttämään luotettavaa automaattinen poisto työkalu poistaa Bigpicturepop.com . Eli te kanisteri apu vaihto ehto pehmo (Pohjanpuoleinen, Kaspersky, BitDefender) joka te kanisteri hankkia < a href = "#removal-koristella" > tähän .


Riskillä vai riskittä kiertotaloudessa? - TELMA\nJonkun henkilön toteamus kertakäyttötuotteista ”Mikä se on sellainen kertakäyttötuote, jonka häviäminen luonnossa kestää 100 vuotta?” on saanut ajattelemaan, että todellakin tällaiset tuotteet pitää kierrättää eikä käyttää niitä vain kerran. Voi kuvitella, kuinka montaa kemiallista ainetta tuote sisältääkään, jos mikrobitkaan eivät pysty sitä hävittämään vuosikymmenien aikana. Ihminen on ollut viisas luodessaan häviämättömiä tuotteita, mutta samalla hän ei ole tullut ajatelleeksi, mitkä ovat kestävillä kemikaaleilla kuorruttamisen seuraamukset.\nTämänhetkinen pyrkimys on, että mahdollisimman moni tuote kierrätetään sellaisenaan tai sen materiaalit jalostetaan uudeksi tuotteeksi. Kuluttajia pyydetään lajittelemaan kierrätettävät tuotteet mahdollisimman hyvin, ja monet yrittävät tehdä siinä parhaansa. Mutta vaikka kuluttajilla olisi tallessa tuoteseloste, jossa olisi mahdollisimman täydellisesti kerrottu tuotteen kemiallinen sisältö, tieto häviää, kun tuote viedään kierrätyspaikkaan. Miten kierrätysmateriaalin vastaanottaja voi tietää, mistä kemiallisista aineista tuote koostuu ja mitä aineita siihen on tullut mukaan käytön aikana? Kierrätysmateriaalista pitäisi pystyä tekemään riskinarviointi ennen käsittelyä, mutta miten sen voi tehdä, jos materiaalin alkuperä on tuntematon?\nTällä hetkellä monien kierrätysmateriaalien riskit ovat siis hämärän peitossa. Käsityksiä on, mutta esimerkiksi kemiallisten aineiden koostumusta ja suuruutta ei juurikaan mitata muutoin kuin pistokokein. Siten niistä aiheutuvia riskejä ei pystytä arvioimaan. Tällaisia kierrätysmateriaaleja ovat muun muassa elektroniikka- ja sähkölaitteet, huonekalut, muovit ja tekstiilit, jotka luokitellaan tavanomaiseksi jätteeksi eikä vaaralliseksi jätteeksi.\nKierrätysmateriaalista pitäisi pystyä tekemään riskinarviointi ennen käsittelyä, mutta miten sen voi tehdä, jos materiaalin alkuperä on tuntematon?\nKierrätysmateriaalien vastaanottajat lajittelevat ja tekevät mahdolliset alkutoimenpiteet, kuten materiaalin purkamisen, käsin varsinkin silloin, kun toiminta on vielä pienimuotoista. Myös rakennusten purkutyössä on monia käsin tehtäviä työvaiheita. Terveydelle haitallisia yhdisteitä (esimerkiksi POP- ja SVHC-aineita) sisältävät materiaalit olisi pystyttävä erottelemaan muusta materiaalista jo esikäsittelyvaiheessa ja luokittelemaan vaaralliseksi, hävitettäväksi jätteeksi. Tässä tilanteessa työntekijä joutuu monesti koskemaan materiaaliin, jolloin ihon kautta tapahtuva altistuminen kemiallisille aineille on mahdollista.\nKäsien kautta tapahtuvaa altistumista olisi vältettävä käyttämällä työhön sopivia suojakäsineitä ja huolehtimalla hyvästä käsihygieniasta. Jotta sopivia suojakäsineitä osattaisiin käyttää, olisi taas tunnettava käsiteltävä materiaali ja sen sisältö. Työntekijöiden altistumista vähentäviä automaattilajittelijoita ja aineiden tunnistuslaitteita otetaan yleensä käyttöön, kun prosessi vakiintuu ja tuotantokapasiteetti nousee. Altistumisen torjunnasta on silloinkin huolehdittava laitteiden huollon ja toiminnan tarkkailun aikana.\nUudelleentyöstöä varten kierrätysmateriaalit on yleensä saatava pieneen palakokoon. Pienentäminen tapahtuu useimmiten murskaamalla, rouhimalla, hakettamalla tai hiomalla. Nämä toimenpiteet levittävät herkästi työilmaan kemiallisia aineita sisältävää materiaalipölyä, jonka hengittämistä olisi vältettävä. Laitteiden pölynerottimet, koteloinnit ja osastoinnit vähentävät pölyn leviämistä ja työntekijöiden altistumista kemiallisille aineille pölyn kautta joko ilmasta tai pinnoilta. Murskeen turvallinen kuljetus ja varastointi pitää myös järjestää mahdolliset riskit huomioiden, ettei niissäkään vaiheissa altistuta kemiallisille aineille.\nKun kierrätyksestä tullutta materiaalia, kuten muovia, lähdetään työstämään uudelleen korkealla lämpötilalla, prosessoinnissa vapautuu haihtumis- ja lämpöhajoamistuotteita. Näiden koostumus on arvoitus, jos raaka-aineet ovat osittain tuntemattomia kierrätysmateriaaleja. Esimerkiksi muovit sisältävät hyvin moninaisia kemiallisia aineita, kuten bromattuja palonestoaineita, ja siksi erilaatuisten muovien tunnistaminen ja tarkka lajittelu ovat erittäin tärkeitä vaiheita ennen uudelleen prosessointia.\nMitä tarkemmin tuntee kierrätysmateriaalin koostumuksen, sitä helpommin saa tehtyä prosessista turvallisen myös työntekijälle. Mahdollisimman hyvä ehkäisy ja riskeihin varautuminen on suurta viisautta, sillä kemiallisten aineiden aiheuttamat pysyvät haitat ilmenevät yleensä pitkällä viiveellä. Silloin on jo myöhäistä korjata sairastuneiden tilannetta. Siirryttäessä kiertotalouteen tarvitaankin paljon lisää turvallisia menetelmiä ja ohjeistusta vaarallisten kemiallisten aineiden tunnistamiseen.\nLähteet: Laitinen, S.; Rissanen, R. & Santonen, T. (2017). Kiertotalouden työperäiset altistumisriskit 2017. Työterveyslaitos\nkemialliset riskit Riskit Telma 3/2018 Turvallisuus\nKirjoittaja Sirpa Laitinen on filosofian tohtori, työ- ja ympäristöhygienia, ja toimii vanhempana tutkijana Työterveyslaitoksella sekä ympäristöekologian dosenttina Helsingin yliopistolla. Laitisen kiinnostuksen kohteena on ollut biologisten ja kemiallisten tekijöiden selvittäminen, riskinarviointi ja riskienhallintakeinojen toteuttaminen monenlaisissa työympäristöissä. Tulevina vuosina hän haluaa tukea työturvallisuuden huomioimista kehittyvillä bio- ja kiertotalouden aloilla.


Aika näyttää: 2009\nHaluatko opiskella kuvankäsittelyä ja kuvanvalmistusta?\nYhteisvalinnassa Valokuvatuotannon valinneet saattavat syksyllä pettyä, kun av-viestinnän tutkintoon ei enää kuulukaan Kuvankäsittely ja Kuvanvalmistus kuten vielä nyt.\nValokuvatuotanto, Kuvankäsittely ja Kuvanvalmistus ovat muodostaneet työelämän mallin mukaan rakennetun opinto kokonaisuuden. Itseasiassa ainoa kokonaisuus, joka on täyttänyt tutkinnon uudistukselle asetetut tavoitteet työelämälähtöisestä rakenteesta, johon on helppo integroida yritysosaamista esimerkiksi harjoitusyritystoiminnan muodossa ja joka soveltuu hyvin myös erityistä tukea tarvitseville opiskelijoille.\nLue: Av-toimikunnan blogi: Tutkinnot uudistuu.\nKuvankäsittely ja kuvanvalmistus poistettu tutkinnosta\nLähettänyt Aviisi klo 12.14 1 kommentti:\nHaluatko opiskella kuvankäsittelyä ja kuvanvalmist...


Tässä ovat teatterisyksyn seitsemän odotetuinta ensi-iltaa Helsingissä - ESS.fi\nTässä ovat teatterisyksyn seitsemän odotetuinta ensi-iltaa Helsingissä\nKokosimme yhteen Helsingin teattereiden syksyä piristävät ensi-illat.\nSonja Pajunoja esittää Arielia Helsingin kaupunginteatterin Pienessä merenneidossa. Kuva: Emmi Korhonen / Lehtikuva\nPieni merenneito (Helsingin kaupunginteatteri, 29.8.)\nSuurempaa, komeampaa, kalliimpaa. Tämä on ollut musikaalien tekemisen perusohjenuorana Helsingin kaupunginteatterissa. Pieni merenneito aikoo vetää pohjat ainakin sikäli, että aikuisten peruslippu Disneyn merelliseen prinsessasatuun maksaa 88 euroa. Satumaista!\nValehtelijan peruukki (Kom-teatteri, 12.9.)\nSuomalaisen teatterin tunnetuimpiin tekijöihin lukeutuvat Marja Packalén ja Pirkko Saisio näyttelevät otteita omasta elämästään. Heini Junkkaalan uutuus on odottamatonta jatkoa kymmenen vuoden takaiselle Odotus-näytelmälle.\nAsennot (Q-teatteri, 19.9.)\n"Oli löydettävä tapa murtaa se välinpitämättömyys, mikä vaan vaikutti kasvavan siinä ajassa", luonnehtii Miina Mustarinta Anna-Mari Karvosen Asennot-näytelmää Q-teatterin sivuilla. Mustarinnan,eli Minttu Mustakallion ohella lavalla ovat Elena Leeve ja Eero Ritola. Esitys kuvaa sitä, mitä tapahtuu, kun taiteen vaatima läheisyys muuttuu elämäntavaksi.\nHeidi Heralasta tulee Everstinna Helsingin kaupunginteatterissa. Kuva: Robert Seger\nEverstinna (Helsingin kaupunginteatteri, 2.10.)\nRosa Liksomin romaani (2017) on armoton ajankuva natsi-Saksan ja Neuvostoliiton välillä tempoilevasta Suomesta, fasismin noususta ja yhden naisen raadollisesta rakkaudesta. Teatteriin tämä kaikki siirtyy Heidi Heralan monologina.\nOnnellisten saari (Ryhmäteatteri, 5.10.)\nOkko Leon uusi komedia kertoo keskiluokan yhtenäiskulttuurin katoamisesta ja ”kaupunginosanationalismista”.\nVihainen leski (Helsingin kaupunginteatteri, 10.10.)\nMinna Lindgrenistä on tullut Ehtoolehto-sarjallaan suurten ikäluokkien eläköitymisen tulkki. Vihainen leski -romaaniin pohjaavaa näytelmää mainostetaan ”koskettavan rehevänä draamakomediana”. Se tarkoittanee täsmätuotetta niille, jotka aikovat bailata vielä senioridiskossakin.\nAnnika Poijärvi näyttelee Kansallisteatterin Rikinkeltaisessa taivaassa. Kuva: Ilkka Saastamoinen\nRikinkeltainen taivas (Kansallisteatteri, 4.12.)\nKansallisteatteri teki menestyksen Kjell Westön Kangastus 38 -kirjasta kaksi vuotta sitten. Nyt kokeillaan, miten Westön melankolisen kaunis kieli, luokkaerot ja kuuttakymmentä lähestyvän kirjailijan elämäntarina siirtyvät näyttämölle, kun kehyksenä ovat 1900-luvun loppupuolen kuumeiset vuosikymmenet.\n"Älykäs tunari" katsoo kohta peiliin Kansallisteatterissa\nPoikabändi kohtaa Notre Damen kellonsoittajan Tampereen teatterisyksyssä\nTeatteri Näytelmät Ensi-illat Taide\nEsiintyminen Näyttämötaide Helsingin teatterit Helsinki Kulttuuri


Soveltoradio – Sivu 3 – Sovelto\nJakso 28: GDPR ja käytännön toteutukset\nKuinka monta henkilötunnistetta löydät oheisesta kuvasta? Tällaisiin kysymyksiin joudumme ottamaan kantaa GDPR:n myötä yhä useammin. Kuuntele tästä jaksosta yksi kertomus miten EU:n yleisen tietosuoja-asetuksen eli GDPR:n vaikuttaa käytännön tasolla yrityksiin. Sovelton Piia Hoffsten, Anne Tarkiainen, Mika Seitsonen, Jukka Vuola ja Heikki Raatikainen ovat kertomassa Jari Kotolan haastattelemina mihin kaikkeen GDPR vaikuttaa koulutusyrityksen toiminnassa ja kuinka […]\nJakso 27: Talousjohtaminen digitalisoituvassa maailmassa\nVuosi 2018 alkaa Soveltoradiossa talousjohtamiseen liittyvillä keskustelunaiheilla. Jakson vieras Sanna Järviaho kertoo Jari Kotolan haastattelemana mitä talousjohtamisella tarkoitetaan, mitä yhtymäkohtia sillä on taloushallintoon ja kuinka yrityksissä kannattaa talousjohtaminen hoitaa digitalisoituvassa maailmassa. Erityisesti PK-yrityksille Sannalla on tärkeitä neuvoja talousjohtamiseen. Talousjohtamisessa mennään laskutuksen ja kirjanpidon ohi syvemmälle pinnan alle ja otetaan prosessit kokonaisvaltaisesti haltuun. Esille nousevat tuotannon […]\nJakso 26: Virtualisointia ja VMwarea\nVirtualisoinnin ja järjestelmähallinnan asiantuntija Pertti Pellonpoika kertoo tässä Soveltoradion jaksossa mistä on kysymys palvelinten ja työasemien virtualisoinnissa sekä mitä puhuttiin tämän vuoden VMware World -seminaarissa Barcelonassa. Jakson alussa puhutaan ensimmäiset 6 minuuttia yleistajuisesti virtualisoinnista ja sen merkityksestä meille enemmistön edustajille eli tavallisille tietotekniikan käyttäjille. Jakson loppuosassa Pertti kertoo Jari Kotolan haastattelemana mitä VMware mahdollistaa tänä […]\nJakso 25: Hyvä kiertämään – valmentaja yrityksen apuna\nSoveltoradion jaksossa nro 25 Jaana Ovaska kertoo Jari Kotolan haastattelemana miten valmentaja voi auttaa yrityksissä ja organisaatioissa työyhteisöä toimimaan paremmin. Tyypillisesti valmentajan käyttö mielletään haasteiden ratkaisuissa, ongelmien selvittämisessä tai muutokseen valmistautumisessa, mutta valmentajaa kannattaa käyttää silloinkin, kun työyhteisössä kaikki on hyvin ja hommat toimivat – valmentaja voi auttaa saavuttamaan vielä kovempia tuloksia ja parempaa tyytyväisyyttä. […]\nJakso 24: DevOps – lyhyestä putkesta tuloksia nopeasti\nVihdoinkin joku kertoo ymmärrettävästi puolessa tunnissa mistä on kyse DevOpsissa! Tämän kunnian ottaa Knowit Oy:n Kari Kakkonen ansiokkaasti selittämällä DevOpsin olemuksen, taustat ja liitännäiset käsitteet. Jakson myötä selviää mitä hyötyä DevOpsista on organisaatiolle ja mitä se tarkoittaa yksilön näkökulmasta. Tässä jaksossa Kari kertoo Jari Kotolan haastattelemana mitattuja konkreettisia lukuja toiminnan tehostumiselle mitä DevOpsin käyttöönoton myötä […]\nJakso 23: IT-siirtotyöläisen matkaraportti Texasista\nSoveltoradion jaksossa 23 haastateltavana on pitkän linjan taustavaikuttaja IT-alalta. Aikansa Suomessa työskenneltyään tämä levoton Kotkan poika päätti lähteä kokeilemaan menestymismahdollisuuksia ulkomaille ja muutti perheineen työn perässä Yhdysvaltoihin. Monissa yrityksissä työntekijänä, johtajana, hallituksen jäsenenä ja hallituksen puheenjohtajana sekä yrittäjänä toiminut tohtori Petri I. Salonen kertoo uransa kehityksestä ja kokemuksistaan työskentelystä ulkomailla. Kuinka perunat ja nakit vaihtuvat moottoripyöräksi […]\nJakso 22: Mitä kuuluu valtionhallinnolle – keskustelua osaamisesta\nPitkään IT-alalla ja henkilöstön kehittämistehtävissä toiminut Juha Juntunen on tässä jaksossa keskustelemassa Jari Kotolan kanssa julkishallinnollisten organisaatioiden ja erityisesti valtionhallinnon organisaatioiden osaamistarpeista, niiden kehittämisestä ja millaisia palveluja Sovelto tuottaa tähän tarpeeseen. Juha työskentelee Soveltossa customer executiven roolissa ja erityisesti Hansel-sopimusasiakkaiden parissa. Tässä jaksossa Juha kertoo keitä hän haluaa tavata eri organisaatioissa, miten hän muodostaa kuvan […]\nSovelton Mika Seitsonen ja Miro Temonen ovat tässä Soveltoradion jaksossa Jari Kotolan haastattelussa kertomassa kokemuksistaan ja havainnoistaan Microsoft Ignite -konferenssista. Ignite pidettiin tänä vuonna syyskuun 25.-29. päivinä Orlandossa, Floridassa. Tilaisuudessa oli yli 25000 osallistujaa ja suomalaisiakin 160. Neljän päivän aikana oli sadoittain luentoja ja lyhyitä esityksiä sekä tutustuttavana laaja messualue eri yritysten osastoineen. Tätä informaation […]\nTietoturva on modernissa maailmassa osa sitä, mitä teemme ja miten toimimme. On teknistä tietoturvaa ja hallinnollista tietoturvaa. On salasanoja ja kaksivaiheisia tunnistautumisia. Ja on paljon muutakin tietämisen ja osaamisen arvoista. Tämänkertaisessa jaksossa Jukka Vuola puhuu Jari Kotolan haastattelemana tietoturvaan liittyvistä hyvistä käytännöistä ja teknisistä ratkaisuista. Jukalla on kokemusta pitkältä ajalta liittyen käyttäjien ohjeistamiseen, erilaisilla älylaitteilla […]\nJakso 19: Web-kehityksen trendit\nVaikea on keksiä jotain muuta aihealuetta kuin webin sovelluskehitys, johon liittyisi enemmän teknologioita, järjestelmiä, ohjelmointikieliä, sovelluksia ja alustaratkaisuja. Tässä jaksossa Sovelton Toni Ylärinne porautuu Web-kehittämisen käsitteisiin Jari Kotolan haastattelemana. Läpivalaisuun joutuvat Clientit, Javasciptit, CSS:t ja HTML5:t mitenkään unohtamatta responsiivisuutta ja Full-Stackia. Vaikka olisitkin tavallinen netin palveluiden käyttäjä, niin kuuntele ensimmäiset kymmenisen minuuttia, niin ymmärrät mistä […]\nJakso 18: Optimaalinen osaaminen\nEthän hermostu, kun luet hetken kuluttua tässä lauseessa muutaman sanan jälkeen ilmaisun ‘työelämän muutos’? No hyvä. Kyseessä on jatkuva ja alati ilmenemistapaansa vaihtava ilmiö. Sitä tapahtuu meitä riippumattomista syistä. Selviäminen omista, työyhteisön ja ulkopuolisten toimijoiden asettamista haasteista edellyttää osaamista. Vähiten stressiä yksilölle aiheutuu, jos osaamisen taso on optimaalista. Tässä jaksossa Laura Nurminen ja Teemu Ahlström […]\nMahdollisuutemme saada asiakkaita, kauppoja, työtilaisuuksia tai uusi työpaikka paranevat huomattavasti, kun pidämme huolta henkilöbrändistämme. Tässä jaksossa Tom Laine kertoo henkilöbrändistä ihan perusteista alkaen: miten itse kunkin kannattaa lähteä liikkeelle ja millaisia mahdollisuuksia meillä on eri välineitä käyttämällä saavutettavissa. Tom kertoo, että “Henkilöbrändi ei ole missään nimessä päälle puettava haarniska, jota pitää kiillottaa, vaan se on […]\nLänsimainen työelämä on täynnä välineitä ja työkaluja, mutta nekään eivät auta, jos työryhmän työskentely on epäkunnossa. Kuuntele MLP:n Sami Jalosen tärkeä viesti tiimityöstä, kommunikaatiosta, samalla puolella olemista ja luottamuksen rakentamisesta! Tässä jaksossa Jari Kotola haastattelee pitkän linjan yritysvalmennuksen asiantuntijaa. Keskustelussa vilisevät työvälineet, työtavat, 5B, luottamus, DiSC ja Patrick Lencioni. Tällä kertaa puhutaan suorittavan työn tekijöitä, […]\nSoveltoradion erikoisjakso! Partiolaiset järjestivät Hämeenlinnan lähellä Evon retkeilyalueella johtamiseen ja johtajuuteen liittyvän Johtajatulet-suurtapahtuman. Tilaisuus oli metsässä, kaukana toimistotalojen ja neuvotteluhuoneiden kelmeästä keinovalosta. Puhujina elokuun 2017 viimeisen viikonlopun tapahtumassa oli tunnettuja johtajia mm. Risto Siilasmaa, Peter Vesterbacka ja Bruce Oreck sekä useita suomalaisen yritysmaailman edustajia. Sovelton laajennettu johtoryhmä osallistui tilaisuuteen. Tässä jaksossa Pasi Lehtiniemi, Anne Tarkiainen, […]\nTeknologiaa, tekoälyä ja osaamisen johtamista – siinä tiivistettynä tämän jakson keskeisimmät teemat. Oletpa tekniikasta tai liiketoiminnasta kiinnostunut, niin kuuntele Microsoft Inspiressa mukana olleiden soveltolaisten Marika Kotolan, Tommi Teräsvirran ja Mika Seitsosen kuulumisia USA:sta Washington DC:stä. Siellä nimittäin pidettiin heinäkuussa Microsoftin tämän vuoden kumppanikonferenssin Inspire. Jari Kotola haastattelee Sovelton joukkoa ja keskustelussa vilisevät osaamisen hallinta, sovelluskehitys, […]\nJakso 13: Verkkoviestijän viisi väkevää viisautta\nTärkeää asiaa viestinnästä, koskettaa meitä kaikkia! Käytätpä sähköpostia, blogia tai Twitteriä – olitpa sitten intranetin sisällöntuottaja tai kuka tahansa Facebookin käyttäjä, niin kannattaa kuunnella tämä jakso. Viestinnän ja erityisesti kriisiviestinnän ammattilainen Katleena Kortesuo kertoo, miten verkossa voi viestiä viisaasti ja miten tulee toimia silloin, kun viestintä on epäonnistunut. Viestintä on läsnä päivittäisessä tekemisessämme. Internet ja […]\nOvatko työpäivän kulmakivinä sähköposti, kalenteri ja kokoukset? Tuntuuko päivä menevän niin ettei töitä ehdi tehdä? Tässä jaksossa Sovelton Teemu Ahlström on Jari Kotolan haastateltavana ja aiheena moderni tietotyö Office 365 -ympäristössä. Tämä Microsoftin tarjoama pilvipalvelu sisältää hyvät ja monipuoliset työkalut, joista sopivimmat valitsemalla on mahdollista sujuvoittaa omaa työtään ja ennen kaikkea työyhteisön muiden edustajien kanssa […]\nMillaisella sykkeellä toimivat intranetit tänä päivänä? Mikä on pulssi? Tässä jaksossa on erityisasiantuntijana haastattelussa North Patrol -konsulttiyhtiön Perttu Tolvanen. Hän vastaa Jari Kotolan kysymyksiin intranetien nykytilasta, niiden käyttömääristä ja käyttöasteista – mikä toimii ja mikä ei. Jaksossa puhutaan myös introjen tulevaisuudesta. Millainen rooli intralla on jatkossa yritysten muiden tietojärjestelmien ja palveluiden joukossa? Mihin suuntaan ollaan […]\nNäihin aikoihin asti on ollut tapana mennä koulutuskeskuksen luokkaan tai oman työpaikan neuvotteluhuoneeseen opiskelemaan kouluttajan tai valmentajan johdolla uusia asioita. Maailma on muutoksen myllerryksessä tältäkin osin. Laitteistojen ja ohjelmistojen kehitys sekä internet-verkon nopeuden kasvu tekevät etäopiskelun ja etäopettamisen luontevaksi tavaksi toimia. Tässä jaksossa Nestori Syynimaa ja Jari Kotola keskustelevat etäopiskelusta, sen haasteista ja mahdollisuuksista sekä […]\nToukokuun 25. päivä 2018 astuu voimaan EU:n yleinen tietosuoja-asetus eli GDPR (General Data Protection Regulation). Siihen mennessä pitää kaikkien yritysten ja organisaatioiden mukauttaa tietojärjestelmänsä ja toimintatapansa uuden käytännön mukaisiksi. Tässä jaksossa asiaa selvitellään käytännön näkökulmista katsottuna. HPP Asianajotoimistossa työskentelevä asianajaja Kari-Matti Lehti selventää Soveltoradion kuuntelijoille Jari Kotolan haastattelemana GDPR:n käytäntöjä ja kertoo, millaisia toimenpiteitä yrityksiltä […]\nTyöyhteisössä voi tänä päivänä työskennellä henkilöitä, jotka eivät olleet edes syntyneet silloin, kun talossa pisimpään töissä olleet ovat oman uransa aloittaneet. Nykyisessä kiivaaseen tahtiin muuttuvassa työelämässä pitkät työurat saman työnantajan palveluksessa ovat käymässä harvinaisemmiksi, mutta ovat täysin mahdollisia. Tämän jakson haastateltavana on 1980-luvun alussa Ulkoasiainministeriön palveluksessa aloittanut Tarja Salminen ja hän kertoo Jari Kotolan haastateltavana, […]\nKeskisuurten ja suurten organisaatioiden työasemia ja palvelimia voidaan ylläpitää tehokkaasti käyttämällä tarkoitukseen sopivaa työkalua, kuten esimerkiksi Microsoftin System Center Configuration Manageria eli SCCM:ää, niin kuin tuttavallisesti sanotaan. Tässä jaksossa Sovelton Pertti Pellonpoika kertoo innostavalla tyylillään Jari Kotolan haastattelemana järjestelmänhallintaan ja SCCM:n käyttöön liittyvistä asioista. Tarinoinnin aikana selviää, miten ohjelmien asennukset, käyttäjäkohtaiset asetukset, käyttöjärjestelmään liittyvät asetukset […]\nMicrosoftin Regional Director -ohjelmaan nimitetään valikoidusti asiantuntijoita, joilla on kattava ja syvällinen ymmärrys Microsoftin teknologioiden hyödyntämisestä niin infran, sovelluskehityksen kuin palveluidenkin hyödyntämisestä. He ovat yhteisöllisiä edelläkävijöitä sekä aktiivisia viestijöitä käyttäjäyhteisöjen ja Microsoftin välillä. Meillä Suomessa on tällä hetkellä kaksi Regional Directoria, nimittäin Jouni Heikniemi ja Jussi Roine. Tässä jaksossa he selvittävät Soveltoradion kuuntelijoille, mitä Microsoftin […]\nCustomer Relationship Management eli CRM on yleisnimitys asiakkuudenhallintaan liittyville järjestelmille. Tässä jaksossa haastateltavana on Sovelton Catarina Linderborg, jolla on pitkältä ajalta kokemusta Microsoft Dynamicsin käytöstä CRM:n osalta. Asiakkuuksien hallinta on paljon muutakin kuin pelkkää järjestelmän käyttöä. Siihen liittyy koko asiakasprosessin ymmärtäminen ja hallinta, johdon mukana oleminen, käyttäjien sitouttaminen, tietojärjestelmän oikeanlainen käyttäminen ja sovellusten rajapintojen luova […]